ഫൈസല് ഫരീദിന്‍റെ ചോദ്യംചെയ്യല് യുഎഇയില് തുടരുന്നു\nഫൈസല് ഫരീദിന്‍റെ ചോദ്യംചെയ്യല് യുഎഇയില് തുടരുന്നു; ഇന്ത്യക്ക് കൈമാറുന്നത് വൈകിയേക്കും\nഫെഡറൽ അന്വേഷണ ഏജൻസി മുഖേനയാണ് ചോദ്യംചെയ്യൽ.\n20 Jul, 2020 at 12:51 AM\nഇന്ത്യ കൈമാറിയ തെളിവുകളുടെ അടിസ്ഥാനത്തിൽ സ്വർണക്കടത്ത് കേസിലെ മൂന്നാം പ്രതി ഫൈസൽ ഫരീദിനെ ചോദ്യം ചെയ്യുന്നത് തുടരുന്നു. ദുബൈ പൊലീസ് കസ്റ്റഡിയിൽ നിന്നും ഫൈസലിനെ അബൂദബിയിലേക്ക് മാറ്റിയതായാണ് വിവരം. ഫെഡറൽ അന്വേഷണ ഏജൻസി മുഖേനയാണ് ചോദ്യംചെയ്യൽ.\nയു.എ.ഇയുടെ ഔദ്യോഗിക മുദ്രകൾ വ്യാജമായി നിർമിച്ചു, അനധികൃതമായി ഇന്ത്യയിലേക്ക് സ്വർണം അയച്ചു, നയതന്ത്ര കാര്യാലയത്തിന്‍റെ വിലാസം ദുരുപയോഗം ചെയ്തു എന്നീ ഗുരുതര കുറ്റങ്ങളാണ് ഫൈസൽ ഫരീദിനെതിരെ ഇന്ത്യ ഉന്നയിച്ചിരിക്കുന്നത്. അതീവ ഗൗരവത്തോടെയാണ് ഇന്ത്യ നൽകിയ തെളിവുകൾ യു.എ.ഇ അന്വേഷണ സംഘം കാണുന്നത്. ദുബൈ കേന്ദ്രമായാണ് കുറ്റകൃത്യം നടന്നത് എന്നതിനാൽ കൂടുതൽ വിശദമായ ചോദ്യം ചെയ്യൽ ആവശ്യമാണെന്ന് കണ്ടാണ് യു.എ.ഇയുടെ നാഷനൽ സെക്യൂരിറ്റി വിഭാഗം ഫൈസൽ ഫരീദിൽ നിന്ന് മൊഴിയെടുക്കുന്നത്.\nസ്വർണക്കടത്ത് കേസിൽ യു.എ.ഇയുടെ അന്വേഷണത്തിനും ഫൈസൽ ഫരീദിന്‍റെ മൊഴി നിർണായകമാണ്. രണ്ട് രാജ്യങ്ങളും തമ്മിൽ കുറ്റവാളികളുടെ കൈമാറ്റ കരാർ നിലനിൽക്കുന്നുണ്ടെങ്കിലും ഫൈസൽ ഫരീദിനെ ഇന്ത്യക്ക് ഉടൻ വിട്ടുകിട്ടുമെന്ന് പറയാനാവില്ല. യു.എ.ഇയുടെ അന്വേഷണം പൂർത്തിയാകുന്ന മുറക്ക് മാത്രമായിരിക്കും കൈമാറ്റം. ഫൈസലിന് പുറമെ കുറ്റകൃത്യത്തിൽ യു.എ.ഇയിൽ മറ്റാർക്കെങ്കിലും പങ്കുണ്ടോ എന്ന കാര്യവും അന്വേഷിക്കുന്നുണ്ട്.\nTrivandrum gold smugglingDiplomatic baggage gold smuggling caseFaisal Fareed


Actress Aswathy on Bigg boss malayalam season3new episode | 'ശൂഷിച്ചോ മഹനേ വീഡിയോ വരണൊണ്ട് അവറാച്ചാ'! ബിഗ് ബോസിനെ കുറിച്ച് നടി അശ്വതിയുടെ കുറിപ്പ് - Malayalam Oneindia\nramzan ബിഗ് ബോസ് bigg boss\nUpdated: Mon, Apr 12, 2021, 16:51 [IST]\nബിഗ് ബോസിന്റെ ഏറ്റവും പുതിയ എപിസോഡും സംഭവ ബഹുലമായിരുന്നു. ഈ ആഴ്ചത്തെ ക്യാപ്റ്റൻസി ടാസ്കിലേക്ക് റംസാൻ ആണ് വിജയിച്ചിരിക്കുന്നത്. ഇതോടെ 77 ദിവസങ്ങൾ പുറത്താക്കപ്പെടാതെ നിൽക്കാനാവും എന്ന് റംസാൻ ഉറപ്പിച്ചിരിക്കുകയാണ്. പുതിയ എപിസോഡിനെ കുറിച്ച് നടി അശ്വതി എഴുതിയ കുറിപ്പ് വായിക്കാം.\nഞങ്ങളെ തല്ലേണ്ട ബിബോസ്... ഞങ്ങൾ നന്നാവൂലാ\nഅശ്വതിയുടെ കുറിപ്പ്: "ഞങ്ങളെ തല്ലേണ്ട ബിബോസ്... ഞങ്ങൾ നന്നാവൂലാ". ഋതുവിനു ജയിലിൽ കിടന്നു തലയിൽ വെളിച്ചം കത്തിയിട്ടുണ്ട്.. ഇടയ്ക്കു ജയിലിൽ കിടക്കണം എന്നാണ് ഋതുന്റെ അഭിപ്രായം. സജ്‌ന-ഫിറോസ് വിഷമത്തിലാണ്. ഇന്നലത്തെ ഹാങ്ങോവറിൽ ആണ് അവർ. പ്രത്യേകിച്ച് സജ്‌ന. അങ്ങനൊരു വിഷമത്തിന്റെ ആവശ്യം ഉണ്ടോ? ഇല്ലാ.. കാരണം ബാക്കി ഉള്ളവരെ വന്നനാൾ തൊട്ടു ഓരോരുത്തരെ ടാർഗറ്റ് ചെയ്തു വേദനിപ്പിച്ചു, അവര് വിഷമിച്ചു മാറി ഇരുന്നപ്പോൾ വളരെ കൂൾ ആയിട്ടലേ സജ്‌നയും ഫിറോസും കൈകാര്യം ചെയ്തത്. അതുപോലെ ഉള്ളു.\nഅടുത്ത ക്യാപ്റ്റൻ റംസാൻ\nജയിലിൽ കിടന്നവരെ മധുരം നൽകി സ്വീകരിച്ചു റംസാൻ.. ഋതു ആണല്ലോ ഇറങ്ങിയത് അപ്പോൾ മധുരം കൊടുക്കണല്ലോ. Luxury ബഡ്ജറ്റ് individual ആണ്. ഞാൻ കരുതി ഇന്നത്തെ എപ്പിസോഡ് മൊത്തം ഇവരിത് ഓരോന്ന് പെറുക്കി തീരുമെന്ന്.. പക്ഷെ പെട്ടന്ന് തീർത്തു. ക്യാപ്റ്റൻസി ടാസ്ക് ഫുട്ബോൾ കളി ആയിരുന്നു.. കണ്ണുകെട്ടി പെനാൽറ്റി shootout പോലെ ഗോൾ ചെയ്യുക. റംസാനും കിടിലുവും ടൈ ആയി. ഡിമ്പലിന് ഒരു പന്ത് മാറിപ്പോയപ്പോളേക്കും കോൺഫിഡൻസ് പോയി. വീണ്ടും റംസാനും കിടിലുവും മത്സരിച്ചു. അടുത്ത ക്യാപ്റ്റൻ റംസാൻ!!\nസൂര്യയുടെ വേറൊരു രൂപമാറ്റം അടിപൊളി\nറംസാൻ അടുത്ത രണ്ടാഴ്ചത്തേക്ക് സേഫ് ആയതിൽ ആർക്കേലും അസ്വസ്ഥത ഉണ്ടോ എയ് ഇല്ലാരിക്കും ല്ലെ. സ്പോൺസർ ടാസ്ക് : ടാസ്കിൽ മലയാളം പറഞ്ഞാ പ്രശ്നൊണ്ടാരുന്നോ അഡോണി?? ഡിമ്പാലിന്റെ റാമ്പ് വാക് അടിപൊളി ആയിരുന്നു. മേക്കപ്പ് അത്ര പോരായിരുന്നു. സന്ധ്യ നല്ലപോലെ സൂര്യയെ മേക്കപ്പ് ചെയ്തു. അനൂപും അടിപൊളി ആയിരുന്നു. സൂര്യയുടെ വേറൊരു രൂപമാറ്റം അടിപൊളി. സായി മണിക്കുട്ടൻ റംസാൻ ഒരു ആവറേജ് പെർഫോമൻസ് ആയിരുന്നു.\nസജ്‌ന ഫിറോസ്, ഋതു, നോബിചേട്ടന്റേം ആവറേജ് പെർഫോമൻസ് ആയിരുന്നു. കിടിലുവിന്റെ ജഡ്ജ്മെന്റിൽ മണിക്കുട്ടൻ ടീമിന്റെ പറഞ്ഞത് ശെരിയായി തോന്നിയില്ല. പക്ഷെ വിന്നറിനെ തീരുമാനിച്ചത് പക്കാ. തർക്കിക്കാൻ രമ്യ വന്നപ്പോൾ കിടിലു കൊടുത്ത ഉത്തരം പൊളിച്ചു "നിങ്ങൾ പറഞ്ഞത് നിങ്ങടെ ജഡ്ജ്മെന്റ് പക്ഷെ ഞാനാണല്ലോ ജഡ്ജിങ് പാനൽ" ഡിമ്പലിനു ജഡ്ജിങ് ഇഷ്ടപ്പെട്ടില്ല. ഹഹഹ പൊളി കൊറച്ചു എണ്ണയും കൂടി കോരി ഒഴിച്ച് കൊടുത്തു. കിടിലുവിനോട് ഡിമ്പലിന്റെ മുന്നിൽ വെച്ചു "ശ്യേ എന്നാലും ഡിമ്പാലിന് സമ്മാനം കൊടുക്കമായിരുന്നു".\nഡിമ്പൽ ചക്കരെ പോട്ടെ സാരമില്ല\nകിടിലു പറഞ്ഞത് ശരിയാണ് ഡിമ്പലിന് എന്തേലും പറയാനുണ്ടേൽ പറയും. പക്ഷെ ആരും തിരിച്ചു ചോദിക്കാൻ പാടില്ല കാരണം, ഡിമ്പൽ പിടിച്ച മുയലിനു ആറു കൊമ്പാണല്ലോ. പോ പോ പോ ഡിമ്പൽ ചക്കരെ പോട്ടെ സാരമില്ല. ടാസ്കിൽ തോറ്റതിന്റെ ആണ് എന്നു ഞങ്ങൾക്ക് മനസിലായി. ഇനി വഴക്ക് നടക്കുമ്പോൾ എല്ലാരും സൂക്ഷിക്കണം. അടുക്കള രഹസ്യങ്ങൾ അങ്ങാടിപ്പാട്ട് ആകുന്നുണ്ട്. ഇന്നലെ സായി പറഞ്ഞ കാര്യം പുറത്തായി. ഇന്ന് കിടിലുവിന്റെ ടോപ്5പ്ലാനിങ് ഭലെ ഭേഷ്. ബി ബി പ്ലസ്സിൽ അഡോണിയോട് ലാഫിങ് തെറാപ്പി പഠിപ്പിക്കാൻ അല്ലെ പറഞ്ഞത്. അതോ എനിക്ക് കേട്ടതിന്റെ തെറ്റോ..\nവീഡിയോ വരണൊണ്ട് അവറാച്ചാ!\nഇങ്ങനെ ആണോ ആ തെറാപ്പി. ഉദ്ദേശം എന്തായാലും നടന്നിട്ടില്ല. സായി അസ്വസ്ഥൻ ആണ് താൻ പറയാത്ത കാര്യം പൊളി ഫിറോസ് പറഞ്ഞു എന്നു പറഞ്ഞിട്ട്.. ശൂഷിച്ചോ മഹനേ വീഡിയോ വരണൊണ്ട് അവറാച്ചാ!! ഡിമ്പാലിന് വാണിംഗ് നൽകാൻ ബിഗ്‌ബോസിനോട് അപേക്ഷിച്ചിരിക്കുകയാണ് കിടിലു.. അതിന്റെ ആവശ്യമുണ്ടോ? എയ് ഇന്നലെ "നട്ടെല്ലിന്റെ സ്ഥാനത്തു വാഴപ്പിണ്ടിയല്ല" എന്നൊക്കെ പറഞ്ഞതൊന്നും കൊണ്ടില്ലേ? ഒരു "cheap" എന്ന വാക്ക് കേട്ടപ്പോ വെശ്മായോ?? ഒന്ന് പൊ അവിടുന്ന്.. പൊറത്തു ഇറങ്ങുമ്പോ എന്തൊക്കെ കേക്കാനും കാണാനും കെടക്കുന്നു, അപ്പോ ഇതൊക്കെ എത്രോ ഭേദാ ല്ലെ?''\nActress Aswathy on Bigg boss malayalam season3new episode


ആദായ നികുതി ലാഭിക്കുക എന്നാല് നികുതി വെട്ടിക്കുകയെന്നല്ല | Income Tax | Income Tax E Filing | Income Tax Planning | Income Tax Refund\nആദായ നികുതി ലാഭിക്കുക എന്നാല് നികുതി വെട്ടിക്കുകയെന്നല്ല\nകെ കെ ജയകുമാർ October 23, 2019 10:31 AM IST\nഒരു പൗരനുമേല് ചുമത്തുന്ന എല്ലാ നികുതികളും നല്‍കിക്കൊണ്ടുതന്നെ ആ പൗരന് കഷ്ടപ്പെട്ട് സമ്പാദിക്കുന്ന വരുമാനത്തിനുമേല് പിന്നെയും ചുമത്തുന്ന നികുതിയാണ് ആദായ നികുതി\nഈ വര്‍ഷം ആദായ നികുതി ലാഭിക്കാനുള്ള എളുപ്പവഴികള് 2\nആദായ നികുതി ലാഭിക്കുക എന്നാല് നികുതി നല്‍കാതെ രക്ഷപെടലാണ് എന്ന് പലര്‍ക്കും തെറ്റിദ്ധാരണയുണ്ട്. എന്നാല് നികുതി ലാഭിക്കാനുള്ള മാര്‍ഗങ്ങള് ഉപയോഗിക്കുന്നത് ഒരിക്കലും നികുതി വെട്ടിക്കലല്ല. നികുതി ലാഭിക്കലും നികുതി വെട്ടിക്കലും രണ്ടും രണ്ടാണ്. ഏറെക്കുറെ എല്ലാ നികുതികളും എല്ലാവരും നല്‍കേണ്ടതാണെങ്കിലും അതില് ആദായ നികുതിക്ക് ഒരു സവിശേഷതയുണ്ട്. രാജ്യത്ത് ഒരു പൗരനുമേല് ചുമത്തുന്ന എല്ലാ നികുതികളും നല്‍കിക്കൊണ്ടുതന്നെ ആ പൗരന് കഷ്ടപ്പെട്ട് സമ്പാദിക്കുന്ന വരുമാനത്തിനുമേല് പിന്നെയും ചുമത്തുന്ന നികുതിയാണ് ആദായ നികുതി. അതറിയാവുന്നതുകൊണ്ടുതന്നെയാണ് ഗവണ്‍മെന്റ് നികുതി ലാഭിക്കാനുള്ള വഴികളും തുറന്നിടുുന്നത്. നാമോരുരുത്തരും കഷ്ടപ്പെട്ട് ഉണ്ടാക്കുന്ന വരുമാനം നമ്മുടെ കയ്യിലെത്തും മുമ്പേ അതിന്റെ ഒരു വിഹിതം സര്‍ക്കാർ എടുക്കുന്നു. ജോലിചെയ്താല് നമുക്ക് കിട്ടേണ്ട ശമ്പളം പോലും ആദ്യം ലഭിക്കുന്നത് സര്‍ക്കാരിനാണ്. ടാക്‌സ് ഡിഡക്റ്റഡ് അറ്റ് സോഴ്‌സ് എന്ന ഓമനപ്പേരില് അറിയപ്പെടുന്ന റ്റി.ഡി.എസ് പിടുത്തം അക്ഷരാര്‍ത്ഥത്തില് നമ്മുടെ വരുമാനത്തിന്റെ ഒരു വിഹിതം മുന്‍കൂര് എടുക്കല് തന്നെയാണല്ലോ. ശമ്പളത്തിന്റെ ഒരു ഭാഗം മാത്രമേ ഇങ്ങനെ പോകുന്നുള്ളൂ എന്ന് ആശ്വസിക്കാം. ശമ്പള വരുമാനക്കാരായ ബഹുഭൂരിപക്ഷത്തിനും എന്തിനാണ് മാസാമാസം ശമ്പളത്തില് നിന്ന് റ്റി.ഡി.എസ് പിടിക്കുന്നതെന്നുപോലും അറിയില്ല.\nഇത് മാസശമ്പളത്തിന്റെ കാര്യം. ഇനി എല്ലുമുറിയെ പണിയെടുത്ത് കഷ്ടപ്പെട്ട് സമ്പാദിക്കുന്ന പണം വല്ല ബാങ്കിലോ ഓഹരിയിലോ മ്യൂച്വല് ഫണ്ടിലോ നിക്ഷേപിച്ചാലോ? അതില് നിന്നു കിട്ടുന്ന ലാഭത്തിന്റെ ഒരു വിഹിതം ആദായ നികുതിയായി നല്‍കേണ്ടിവരും. മിച്ചം പിടിക്കുന്ന പണം സാധാരണ എല്ലാവരും ചെയ്യുന്നത് പോലെ സേവിങ്‌സ് അക്കൗണ്ടില് ഇട്ടിരിക്കുകയാണെങ്കിലോ? വര്‍ഷം 10,000 രൂപയില് കൂടുതല് പലിശ കിട്ടിയാല് അതും വരുമാനമായി കണക്കാക്കും. നികുതി ഈടാക്കുകയും ചെയ്യും. ഇനി ഭാവിയില് പണത്തിനു വല്ല ആവശ്യവും വന്നാലോ എന്നുകരുതി സ്ഥിര നിക്ഷേപമായി ഇട്ടാലോ? അതിന്റെ പലിശയും വര്‍ഷത്തില് 10,000 രൂപയിൽ കൂടിയാല് റ്റി.ഡി.എസ് പിടിക്കും. ഇനി വല്ല ബോണ്ടിലോ കടപ്പത്രത്തിലോ നിക്ഷേപിക്കാമെന്നുവച്ചാലും സ്ഥിതി വ്യത്യസ്തമല്ല. വാങ്ങിവെച്ച ഓഹരിക്കും മ്യൂച്വല് ഫണ്ടിനും നല്ല വിലകിട്ടുന്ന സമയം വരുമ്പോള് വിറ്റാലോ? വാങ്ങി ഒരു വര്‍ഷത്തിനുള്ളിലാണ് വില്‍കുന്നതെങ്കില് കിട്ടുന്ന ലാഭത്തിന്റെ ഒരു വിഹിതം നികുതി നല്‍കണം. പണത്തിനു പെട്ടെന്ന് അത്യാവശ്യം വരുമ്പോള് വാങ്ങിയിട്ടിരുന്ന സ്ഥലമോ കുറച്ച് സ്വര്‍ണമോ വിറ്റ് കാര്യം കാണാമെന്നു വച്ചാലോ? അതില് നിന്നു കിട്ടുന്ന ലാഭത്തിനും നികുതി നല്‍കണം. ഗതികെട്ട് വല്ല ലോട്ടറിയെടുത്തോ ചാനലുകളുടെ റിയാലിറ്റി ഷോയില് പങ്കെടുത്തോ എന്തെങ്കിലും നേടാമെന്നുവച്ചാലോ. കിട്ടുന്നതിന്റെ 30 ശതമാനം നികുതിയായി നല്‍കണം. ഓണ്‍ലൈനില് ഗെയിം കളിച്ച് ഇത്തരി അധികവരുമാനം നേടിയാല് അതിനും നല്‍കണം 30 ശതമാനം നികുതി.\nഇതിനേക്കാളും രസകരമായ വേറൊന്നുണ്ട്. മുന്‍കൂര് നികുതിയായി പിടിച്ച റ്റി.ഡി.എസ് തുക യഥാര്‍ത്ഥത്തില് പിടിക്കേണ്ടതിനേക്കാള് കൂടുതല് പിടിച്ചു എന്നുകരുതുക. ആദായ നികുതി റിട്ടേണ് നല്‍കിയാല് ഇങ്ങനെ പിടിച്ച അധിക തുക സര്‍ക്കാര് തിരികെ തരും. അതിന് പലിശയും നല്‍കും. പക്ഷേ ഇങ്ങനെ നല്‍കുന്ന പലിശയും നമ്മുടെ വരുമാനമായി കണക്കാക്കി അതിന്മേലും നികുതി ഈടാക്കും. അതായത് നികുതി തുകയെന്ന് പറഞ്ഞ് ആദായനികുതി വകുപ്പ് തന്നെ കൂടുതലായി തുക വാങ്ങിപ്പോയതിന് പിഴയായി നല്‍കുന്ന പലിശയിലും നികുതി ഈടാക്കും. എന്തൊരു പ്രഹസനം അല്ലേ. ജനക്ഷേമത്തിനായി ഖജനാവിലേക്ക് പണം സ്വരുക്കൂട്ടാന് ഇങ്ങനെ നികുതി ചുമത്താവുന്നയിടത്തൊക്കെ സര്‍ക്കാര് ചുമത്തും. ചുമത്തിക്കോട്ടെ. പക്ഷേ സര്‍ക്കാര് തന്നെ നമുക്കായി തരുന്ന ഇളവ് നമ്മള് പ്രയോജനപ്പെടുത്തിയിരിക്കണം.\nഅല്‍പ്പം മനസുവെയ്ക്കുകയും ചിട്ടയോടെ ചില കാര്യങ്ങള് ശീലിക്കുകയും ചെയ്താല് ആദായ നികുതിവകുപ്പ് നല്‍കുന്ന ഇളവുകളെ പ്രയോജനപ്പെടുത്തി നികുതി ഭാരം കുറയ്ക്കാം. പക്ഷേ ഇത്തരം ഇളവുകളെ പരമാവധി പ്രയോജനപ്പെടുത്താന് മനോഭാവത്തില് ചില മാറ്റങ്ങള് വരുത്താന് നികുതി ദായകര് തയ്യാറാകണം. അതേക്കുറിച്ച് നാളെ.


മഞ്ഞിൻ പൂന്തോപ്പിൽ, മലരിൽ മധു തേടി -ദുരൂഹം നാലാം അദ്ധ്യായം – KadhaFactory | കഥാഫാക്ടറി\nമഞ്ഞിൻ പൂന്തോപ്പിൽ, മലരിൽ മധു തേടി -ദുരൂഹം നാലാം അദ്ധ്യായം\nPosted by Sijith on 13/01/2019 19/01/2019\nമൂന്നോ നാലോ വര്ഷം പഴക്കമുള്ള റബർ മരങ്ങൾ കൽ റോഡിന്റെ വലതു വശത്തെ കുന്നിൻ ചെരുവിൽ ഇടവിട്ടിടവിട്ട് കാണാം. റബർ തടിയുടെ നിറമുള്ള കരിയിലകൾ പ്ലാറ്റഫോം തിരിച്ചിട്ടിരിക്കുന്ന ആ ചെരിവിലാകെ നിറഞ്ഞു മൂടിയിരിക്കുന്നു. കരിയിലകൾക്കിടയിലൂടെ എന്തോ ഇഴഞ്ഞു നീങ്ങുന്ന ശബ്ദം വീടിന്റെ തിണ്ണയിൽ ഇരുന്നാൽ കേൾക്കാം. അരണയാവാം അല്ലെങ്കിൽ എലിയോ പെരുച്ചാഴിയോ, ഇഴഞ്ഞു നീങ്ങുന്ന ശബ്ദമായത് കൊണ്ട് ന്യായമായും ചേരയാണെന്നും പ്രതീക്ഷിക്കാം.\nകൽ റോഡിന്റെ താഴത്തെ വശത്ത് നിറയെ കൊക്കോ മരങ്ങളാണ്, കൊക്കോ മരങ്ങൾ നിറഞ്ഞ ഭാഗം കഴിഞ്ഞാൽ പുല്ല് പിടിച്ച ഒരു പുരയിടം വീട്ടിൽ നിന്നും നോക്കിയാൽ താഴെ കാണാം. അതിൽ ഉയരം കൂടിയ കമുക് മരങ്ങൾ വെച്ച് പിടിപ്പിച്ചിട്ടുണ്ട്.\nകടും പച്ച ഇലകൾ വൈകുന്നേരത്തെ വെയിൽ വീണ് വെട്ടിത്തിളങ്ങി.\nകല്ല് പാകിയ റോഡ് തീരുന്നിടത്തു മെയിൻ റോഡ് തുടങ്ങുന്നു. മെയിൻ റോഡിലെ ഒരു വളവ് എന്ന് പറയുന്നതാവും കൂടുതൽ ശരി.\nപ്രൈവറ്റ് ബസുകളും സ്റ്റേറ്റ് ട്രാസ്പോർട്ട് ബസുകളും അടുത്തുള്ള കരിങ്കൽ ക്വാറിയിൽ നിന്ന് വരുന്ന ടിപ്പർ ലോറികളും ഓടി തഴമ്പിച്ച വഴിയുടെ അരികിൽ ജോർജ്ജ് സാറിന്റെ വീട്ടിൽ നിന്നും നോക്കിയാൽ നേരെ കാണുന്ന വിധത്തിൽ ഒരു ചായക്കടയുണ്ട്.\nവീട്ടിൽ ആരെങ്കിലും വന്നാൽ കടയിൽ ഇരുന്നാൽ കാണാം. കടയിലെ ചില്ലലമാര വീട്ടിൽ ഇരുന്നു നോക്കിയാലും കാണാം. വീട്ടിലേക്ക് അതിഥികൾ വന്നാൽ ചായയും പലഹാരങ്ങളും കൊണ്ട് വരണം എന്ന് ജോർജ് സാർ കടയിൽ പറഞ്ഞു ചട്ടം കെട്ടിയിരിക്കാം. അതിൽ നിന്നും ചില കാര്യങ്ങൾ കൂടി നമുക്ക് ഊഹിക്കാം. അയാളുടെ തീനും കുടിയും എല്ലാം ആ ചായക്കടയിൽ നിന്നാണ്, അയാൾ ഒറ്റയ്ക്കാവും താമസം.\nഇത്രയും കാര്യങ്ങൾ ബെന്നി അയാളുടെ പോക്കറ്റിൽ നിന്നെടുത്ത ചെറിയ ഒരു നോട്ടുബുക്കിൽ കുറിച്ച് വെച്ചു. പിന്നീടൊരിക്കൽ വായിച്ചാൽ ഒരു പക്ഷെ അയാൾക്ക് മാത്രം മനസിലാകാൻ ഇടയുള്ള വാക്കുകളിലും വരകളിലും ആണയാൾ അത് കുറിച്ച് വെച്ചത്.\nചായയിലും എണ്ണപ്പലഹാരങ്ങളിലേക്കും മാറിമാറി അതിഥികൾ കയ്യും വായും ചലിപ്പിക്കുന്നതിനിടയിൽ സീരിയൽ അവസാനിപ്പിച്ചു, ടിവി ഓഫ് ചെയ്തു അവർക്കടുത്തേക്ക് ജോർജ്ജ് കസേര വലിച്ചിട്ടിരുന്നു.\nമുമ്പത്തെ ലേഖനം ഇരുളിന്നുള്ളിൻ വലിയൊരു സത്യം – ദുരൂഹം മൂന്നാം അദ്ധ്യായം !!\nഅടുത്ത ലേഖനം ദേവസുന്ദരി..ദുരൂഹം അഞ്ചാം അദ്ധ്യായം !!


സംസ്ഥാനത്ത് കുറ്റവാളികളായ അതിഥിതൊഴിലാളികളുടെ എണ്ണം കൂടുന്നു - Mangalam News Online\nസംസ്ഥാനത്ത് കുറ്റവാളികളായ അതിഥിതൊഴിലാളികളുടെ എണ്ണം കൂടുന്നു\nകൊച്ചി>>കിഴക്കമ്പലത്ത് നടന്ന അതിഥി തൊഴിലാളികളുടെ ആക്രമണം ഒറ്റപ്പെട്ട സംഭവമെന്നാണ് സ്പീക്കറും വിദ്യാഭ്യാസ മന്ത്രിയും ഉള്‍പ്പെടെ പറയുമ്പോളും അതിഥിതൊഴിലാളികളുടെ എണ്ണം വര്‍ധിക്കുകയാണെന്ന് പറയാതെ വയ്യ.\nഎന്നാല് പൊലീസിന് നേരെയുണ്ടായ ആക്രമണത്തിന് പിന്നാലെ ഇതരസംസ്ഥാന തൊഴിലാളികള് പ്രതികളായ ക്രിമിനല് കേസുകളുടെ വിവരങ്ങള് കൂടി പുറത്തുവന്നിട്ടുണ്ട്. കഴിഞ്ഞ അഞ്ച് വര്‍ഷത്തിനിടെ ഇതരസംസ്ഥാന തൊഴിലാളികള് മാത്രം പ്രതികളായിട്ടുള്ള 3650 ക്രിമിനല് കേസുകളാണ് സംസ്ഥാനത്ത് രജിസ്റ്റര് ചെയ്തിട്ടുള്ളത്.\nസര്‍ക്കാര് തന്നെയാണ് ഈ കണക്ക് വെളിപ്പെടുത്തിയത്. 15-ാം നിയമസഭയുടെ മൂന്നാം സമ്മേളനത്തില് നജീബ് കാന്തപുരം എം.എല്.എയുടെ ചോദ്യത്തിന് ആഭ്യന്തര വകുപ്പിന്റെ കൂടി ചുമതലയുള്ള മുഖ്യമന്ത്രി പിണറായി വിജയന് നല്‍കിയ മറുപടിയിലാണ് ഇക്കാര്യമുള്ളത്. ഇതരസംസ്ഥാന തൊഴിലാളികള് ഉള്‍പ്പെട്ട സിവില് കേസുകളുടെ വിവരങ്ങള് പക്ഷെ സര്‍ക്കാരിന്റെ പക്കല് ലഭ്യമല്ലായെന്ന വിവരമാണ് മറുപടിയിലുള്ളത്.\n2016 മുതല് 2020 വരെയുള്ള വര്‍ഷങ്ങളിലെ കേസുകളുടെ എണ്ണമാണ് മുഖ്യമന്ത്രി നല്‍കിയ മറുപടിയിലുള്ളത്. കഴിഞ്ഞ അഞ്ചുവര്‍ഷത്തിനിടെ ലോക്ഡൗണ് നിലനിന്ന 2020-ല് മാത്രമാണ് കേസുകളുടെ എണ്ണം താരതമ്യേന കുറഞ്ഞ് നിന്നിട്ടുള്ളത്. എന്നാല് ഇതുമാറ്റിവെച്ച്, മറ്റ് നാല് വര്‍ഷങ്ങളുടെ കണക്കുകള് നോക്കിയാല് കുറ്റകൃത്യങ്ങളുടെ എണ്ണത്തില് ക്രമാതീതമായ വര്‍ധനവ് രേഖപ്പെടുത്തിയിട്ടുണ്ട്.\n2016-ല് 639 കേസുകളാണെങ്കില് 2017 ആയപ്പോള് 744 കേസുകള് എന്നനിലയിലേക്ക് അത് വര്‍ധിച്ചു. 2018ല് 805, 2019-ല് 978, 2020-ല് 484 എന്നിങ്ങനെയാണ് രേഖപ്പെടുത്തിയിരിക്കുന്നത്. സംസ്ഥാനത്ത് കുറ്റകൃത്യങ്ങളില് ഏര്‍പ്പെടുന്ന ഇതരസംസ്ഥാന തൊഴിലാളികള് രക്ഷപ്പെടാന് നാടുവിടുന്ന സാഹചര്യം ശ്രദ്ധയില്‍പെട്ടിട്ടുണ്ടെന്നും മുഖ്യമന്ത്രിയുടെ മറുപടിയില് പറയുന്നു. ഇങ്ങനെ നാടുവിടുന്നവരെ കണ്ടെത്തി പിടികൂടുന്നതിന് അതത് സംസ്ഥാനത്തെ പോലീസുമായി ബന്ധപ്പെട്ട് നടപടി സ്വീകരിക്കുമെന്നും മുഖ്യമന്ത്രി പറയുന്നു. ഒക്ടോബറിലാണ് 15-ാം നിയമസഭയുടെ മൂന്നാമത് സമ്മേളനം നടന്നത്. ഈ സമയത്ത് ചോദിച്ച ചോദ്യങ്ങളുടെയും അതിന് നല്‍കിയ മറുപടിയുമാണ് ഇപ്പോള് ചര്‍ച്ചയാകുന്നത്.\nകിഴക്കമ്പലത്ത് ഇതരസംസ്ഥാന തൊഴിലാളികള് പോലീസിനെ നേരെ നടത്തിയ ആക്രമണത്തിന്റെ പശ്ചാത്തലത്തിലാണ് ഇക്കാര്യത്തിന് പ്രാധാന്യമേറുന്നത്. ഏകദേശം മൂവായിരത്തോളം അന്യസംസ്ഥാന തൊഴിലാളികളാണ് കിഴക്കമ്ബലത്ത് തിങ്ങിപ്പാര്‍ക്കുന്നത്. ഇവിടെ മദ്യവും മയക്കുമരുന്നും യഥേഷ്ടം ഉപയോഗിക്കുന്നതിനും ഇവര്‍ക്ക് വിലക്കില്ലെന്നാണ് നാട്ടുകാര് പറയുന്നത്. അന്യസംസ്ഥാന തൊഴിലാളികളുടെ ആക്രമണത്തിന് പലതവണ ഇരയായിട്ടുണ്ട് എന്നാണ് നാട്ടുകാര് ആരോപിക്കുന്നത്. എന്നാല്, ഇവര്‍ക്കെതിരായ കേസുകളില് പൊലീസ് നിഷ്‌ക്രിയത്വം പാലിക്കുകയായിരുന്നു എന്നും നാട്ടുകാര് ആരോപിക്കുന്നു. ഒടുവില് പൊലീസുകാരെ ചുട്ടുകൊല്ലാന് ശ്രമിക്കുന്നിടത്തു വരെ കാര്യങ്ങളെത്തിയതോടെയാണ് അതിഥി തൊഴിലാളികള് എന്ന് സംസ്ഥാന സര്‍ക്കാര് അരുമയോടെ വിളിക്കുന്ന അന്യസംസ്ഥാന തൊഴിലാളികളെ കുറിച്ച് അന്വേഷിക്കാന് പൊലീസ് തയ്യാറാകുന്നത്.\nPrevious Article പറവൂര് സ്വദേശിക്ക് അബുദാബി ബിഗ് ടിക്കറ്റില് രണ്ടു കോടി രൂപ സമ്മാനം\nNext Article അതിഥി തൊഴിലാളികള് സംസ്ഥാനത്ത് ബാധ്യതയാകുമോ???


മൂന്നാം ദിനം ബാറ്റിങ് ആരംഭിച്ച ഇന്ത്യ പതറുന്നു | Sutharya Keralam\nമൂന്നാം ദിനം ബാറ്റിങ് ആരംഭിച്ച ഇന്ത്യ പതറുന്നു\nഇംഗ്ലണ്ടിനെതിരായ രണ്ടാം ടെസ്റ്റില് മൂന്നാം ദിനം ബാറ്റിങ് ആരംഭിച്ച ഇന്ത്യ പതറുന്നു. 65 റണ്‍സെടുക്കുന്നതിനിടെ ഇന്ത്യയ്ക്ക് നാല് വിക്കറ്റുകള് നഷ്ടമായി. ഋഷഭ് പന്താണ് ഒടുവില് പുറത്തായത്. എട്ട് റണ്‍സെടുത്ത പന്തിനെ ജാക്ക് ലീച്ചിന്റെ പന്തില് ഫോക്‌സ് സ്റ്റംപ് ചെയ്ത് പുറത്താക്കി.\nഅനാവശ്യ ഷോട്ട് കളിച്ചാണ് പന്ത് പുറത്തായത്. ഇതോടെ ഇന്ത്യ തകര്‍ന്നു. ആദ്യ ഓവറുകളില് തന്നെ വിശ്വസ്തരായ രോഹിത് ശര്‍മയും ചേത്ശ്വര് പൂജാരയും ഔട്ടായി മടങ്ങിയിരുന്നു. ജാക്ക് ലീച്ചിന്റെ പന്തില് ഫോക്‌സ് സ്റ്റംപ് ചെയ്താണ് രോഹിത് പുറത്തായത്.\nഏഴുറണ്‍സെടുത്ത പൂജാരയെ ഒലി പോപ്പ് റണ് ഔട്ടാക്കി. സിംഗിളെടുക്കാന് ശ്രമിച്ച താരം തിരിച്ച് ക്രീസിലേക്ക് കയറുമ്ബോഴേക്കും ഒലി പോപ്പ് പന്ത് വിക്കറ്റ് കീപ്പര് ഫോക്സിന്റെ കൈയ്യിലെത്തിച്ചു. അതിവേഗത്തില് താരം റണ് ഔട്ടാക്കി. പൂജാരയുടെ ബാറ്റ് ക്രീസിലെത്തിയിരുന്നെങ്കിലും പൂജാരയുടെ കൈയ്യില് കൈയ്യില് നിന്നും ബാറ്റ് വഴുതി വീണു. ഇതോടെ താരം റണ് ഔട്ടായി.\nPrevious articleയുഡിഎഫ് അധികാരത്തില് വന്നാല് പൗരത്വബില് നടപ്പാക്കില്ല; ചെന്നിത്തല\nNext articleഇന്ന് അര്‍ധരാത്രി മുതല് ഫാസ്‌ടാഗ് നിര്‍ബന്ധം; സമയം നീട്ടി നല്‍കില്ല


Police team get appreciation for whocatches convict in abuses case in Kochi | എറണാകുളത്ത് നടുറോഡില് യുവതിക്ക് നേരെ അതിക്രമം: പ്രതിയെ പിടികൂടിയ പോലീസുകാർക്ക് പോലീസ് മേധാവിയുടെ പ്രശംസ - Malayalam Oneindia\n25 min ago ബൗണ്ടറികളുടെ എണ്ണത്തിൽ ഗെയ്‌ലിനേക്കാൾ മുന്നിൽ ഞാൻ തന്നെയാണ്; താരതമ്യപ്പെടുത്തലിനോട് രോഹിത്\n33 min ago 15കാരിയെ പീഡിപ്പിച്ചത് 12 പേര്; സഹോദരീ ഭര്‍ത്താവും... അമ്മയെ ഭീഷണിപ്പെടുത്തി ക്രൂരത തുടര്‍ന്നു\nകൊച്ചി: അര്‍ദ്ധരാത്രിയിൽ നഗരത്തിലൂടെ ഇരുചക്രവാഹനത്തില് സഞ്ചരിക്കുകയായിരുന്ന യുവതിയെ അധിക്ഷേപിച്ച സംഭവത്തില് അടിയന്തരനടപടി സ്വീകരിച്ച പോലീസ് സംഘത്തിന് സംസ്ഥാന പോലീസ് മേധാവിയുടെ അനുമോദനം. എറണാകുളം സെന്‍ട്രല് പോലീസ് സ്റ്റേഷന് ഇന്‍സ്പെക്ടര് എസ് വിജയശങ്കര്, എസ്ഐമാരായ കെ എക്സ് തോമസ്, എം ആര് സരള, സീനിയര് സിവില് പോലീസ് ഓഫീസര്‍മാരായ കെ എല് അനീഷ്, പി ജി ശ്രീകാന്ത്, വി എസ് ശിഹാബുദ്ദീന്, വി സിന്ധു, സിവില് പോലീസ് ഓഫീസര്‍മാരായ ഡി രഞ്ജിത്ത് കുമാര്, പി എ ഇഗ്നേഷ്യസ് എന്നിവരാണ് അനുമോദിക്കപ്പെട്ടിട്ടുള്ളത്. ഇവർക്ക് ഡിജിപിയുടെ പ്രശംസാപത്രവും ഗുഡ് സര്‍വീസ് എന്‍ട്രിയും നല്‍കാനാണ് സംസ്ഥാന പോലീസ് മേധാവി ഉത്തരവായത്.\nപന്തളം ഇനി ഒരു കാലത്തും താമരയെ കൈവിടില്ല; മാസ്റ്റര് പ്ലാനൊരുക്കി ബിജെപി; ഇടതും യുഡിഎഫും വിയര്‍ക്കും\nനവംബര് 15ന് രാത്രി 11.30 ന് കൊച്ചിയിലെ ഒരു സുഹൃത്തിന്‍റെ വീട്ടില് നിന്ന് ഇരുചക്രവാഹനത്തില് മടങ്ങവേയാണ് യുവതിയ്ക്ക് ദുരനുഭവമുണ്ടായത്. പിന്നാലെ എത്തിയ ബൈക്ക് യാത്രക്കാരന് ഹൈക്കോടതി ജംഗ്ഷനു സമീപം വച്ച് സ്ത്രീയെ ആക്രമിക്കുകയും അപമാനിക്കുകയുമായിരുന്നു. ഇതോടെ യുവതി ഉടന് തന്നെ പോലീസിനെ ഫോണില് ബന്ധപ്പെടുകയായിരുന്നു. അവരെ വനിതാ പോലീസ് അടക്കം എത്തി എറണാകുളം നോര്‍ത്ത് സ്റ്റേഷനിലേക്ക് കൂട്ടിക്കൊണ്ടുപോകുകയായിരുന്നു. തുടര്‍ന്ന് മൊഴി നല്‍കുകയും അടുത്തദിവസം രാവിലെ സെന്‍ട്രല് പോലീസ് ഇന്‍സ്പെക്ടറെ നേരില് കണ്ട് കാര്യങ്ങള് ധരിപ്പിക്കുകയും ചെയ്തുിരുന്നു.\nസംഭവത്തിൽ വിശദമായ അന്വേഷണത്തിനൊടുവില് ഡിസംബര് ഒന്നിന് പോലീസ് പ്രതിയെ പിടികൂടിയിരുന്നു. പരാതിക്കാരിയെ വിളിച്ചുവരുത്തി ആളെ തിരിച്ചറിഞ്ഞ ശേഷമാണ് തുടർനടപടികൾ സ്വീകരിച്ചത്. നിരവധി ക്രിമിനല് കേസുകളില് ഉള്‍പ്പെട്ടിട്ടുള്ള ആളാണ് പ്രതിയെന്നും പോലീസ് വ്യക്തമാക്കി.\nതോറ്റുതുന്നം പാടിയ ഡിസിസികള് തെറിക്കും, ഉമ്മന് ചാണ്ടിയെ തിരിച്ചെത്തിക്കും, കോണ്‍ഗ്രസില് മാറ്റം!!\nwoman ernakulam kochi കൊച്ചി എറണാകുളം\nPolice team get appreciation for whocatches convict in abuses case in Kochi


മെഷീൻ ഓപ്ഷനുകൾ പൂരിപ്പിക്കുന്ന ഹൈ സ്പീഡ് റോട്ടറി സ്റ്റിക്കർ ലേബലിംഗ് മെഷീൻ - Xernt.com\nവൈൻ, പാനീയം, ബിയർ\n220 വി, 380 വി\n1, യന്ത്രം ഉയർന്ന നിലവാരമുള്ള അസംസ്കൃത വസ്തുക്കളാൽ നിർമ്മിച്ചതാണ്. ഭാഗങ്ങൾ ഉയർന്ന നിലവാരമുള്ള അലുമിനിയം, സ്റ്റീൽ, ഇറക്കുമതി ചെയ്ത നൈലോൺ എന്നിവ ഉപയോഗിക്കുന്നു. മെഷീനിംഗ് ഭാഗങ്ങൾ മെറ്റീരിയൽ ഗ്യാരണ്ടി:\n5, (അന്തർ‌ദ്ദേശീയ നൂതന നിലവാരത്തിലേക്ക് എത്തുക) ചെറിയ അളവിലുള്ള കേടുപാടുകൾ ലേബൽ.\n7, ക്രമീകരിക്കാൻ എളുപ്പമാണ് പൂർണ്ണ ഓട്ടോമാറ്റിക് ലോജിക് പ്രോഗ്രാം നിയന്ത്രണം, നിയന്ത്രിക്കാൻ എളുപ്പമാണ്.\n3, ക്രമീകരിക്കാൻ എളുപ്പമാണ്: ഉപകരണം അയയ്ക്കാൻ 8 ഡി ക്രമീകരിക്കാൻ കഴിയും, പ്രത്യേകിച്ചും ടേപ്പറിന്റെ ഒരു കുപ്പി തരത്തിന് അനുയോജ്യം, കൂടാതെ ഉൽപ്പന്നത്തിന്റെ വ്യത്യസ്ത വലുപ്പം മാറ്റുന്നത് ലളിതവും ക്രമീകരിക്കാൻ എളുപ്പവുമാണ്, ഉപകരണങ്ങൾ ഉപയോഗിക്കേണ്ടതില്ല. മെഷീൻ കുലുക്കൽ മൂലമുണ്ടാകുന്ന മോശം ലേബലിംഗ് സ്വാധീനം ഒഴിവാക്കാൻ, മെഷീൻ പൂർത്തിയാക്കിയ ശേഷം എല്ലാ ദിശ ക്രമീകരിക്കുന്ന മൊഡ്യൂളുകളും ലോക്കുചെയ്യപ്പെടും. അതിനാൽ ഇത് ഉൽ‌പാദന പ്രക്രിയ സുഗമമായും ലേബലിംഗ് സ്ഥാനം സ്ഥിരമായും ഇൻഷ്വർ ചെയ്യും.\n4, കാര്യക്ഷമമായ ഉൽ‌പാദനം: തെസ്പീഡ് മണിക്കൂറിൽ 24000 ബോട്ടിൽ വരെയാണ്. ഹൈ സ്പീഡ് ലേബലിംഗ് ഫ്ലുവൻസി .ഇതിന് മുന്നിലും അവസാനത്തിലും തടസ്സമില്ലാത്ത ബട്ട് ജോയിന്റുമായി പൊരുത്തപ്പെടാനും ഉൽപാദനക്ഷമത മെച്ചപ്പെടുത്താനും കഴിയും.


പി എസ് ജി പരിശീലകനെ പുറത്താക്കി | Fanport | Ligue 1 News Malayalam\nHome Football Ligue 1 പി എസ് ജി പരിശീലകനെ പുറത്താക്കി\nപി എസ് ജി പരിശീലകനെ പുറത്താക്കി\nDecember 24, 2020 - 4:26 PM\nപി എസ് ജി പരിശീലകൻ തോമസ് ടൂഹലിനെ ക്ലബ് പരിശീലക സ്ഥാനത്ത് നിന്ന് മാറ്റി. ലീഗിലെ മോശം പ്രകടനമാണ് ടൂഹലിനെ പുറത്താക്കാനുള്ള കാരണം. ലീഗിൽ പി എസ് ജി ഇപ്പോൾ മൂന്നാം സ്ഥാനത്താണ്. എന്നാൽ ലീഗിൽ ഒന്നാം സ്ഥാനത്തുള്ള ലിയോണിനെക്കാൾ വെറും ഒരു പോയിന്റ് മാത്രം പിറകിലാണ് പി എസ് ജി ഉള്ളത്. ഈ സീസണിൽ ആണെങ്കിൽ ലീഗിൽ കളിച്ച 17 മത്സരങ്ങളിൽ നാല് മത്സരങ്ങൾ മാത്രമെ പി എസ് ജി പരാജയപ്പെട്ടിട്ടും ഉള്ളൂ.\nചാമ്പ്യൻസ് ലീഗിൽ ആണെങ്കിൽ ഗ്രൂപ്പ് ചാമ്പ്യന്മാരായി നോക്കൗട്ടിൽ എത്താനും പി എസ് ജിക്ക് ആയിരുന്നു. പി എസ് ജിക്ക് ആറ് കിരീടങ്ങൾ നേടിക്കൊടുത്ത പരിശീലകനാണ് ടൂഹൽ. കഴിഞ്ഞ സീസണിൽ ചാമ്പ്യൻസ് ലീഗ് ഫൈനൽ വരെ പി എസ് ജിയെ എത്തിക്കാനും അദ്ദേഹത്തിനായിരുന്നു. 127 മത്സരങ്ങളിൽ പി എസ് ജിയെ പരിശീലിപ്പിച്ച ടൂഹൽ ആകെ 20 മത്സരങ്ങളിൽ മാത്രമാണ് പരാജയം അറിഞ്ഞത്. 96 വിജയവും 11 സമനിലയുമാണ് ബാക്കി ഫലം. ഇനി പോചടീനോ പകരക്കാരനായി എത്തും എന്നാണ് പ്രതീക്ഷിക്കപ്പെടുന്നത്. ഇത് സംബന്ധിച്ച് ഔദ്യോഗിക പ്രഖ്യാപനം ഒന്നും എത്തിയിട്ടില്ല.\nPrevious articleസലാം രഞ്ജൻ സിംഗ് ഈസ്റ്റ് ബംഗാളിലേക്ക്\nNext articleപി എസ് ജിയിൽ ഇനി പോചടീനോയുടെ തന്ത്രങ്ങൾ


കെവിന് വധക്കേസില് സാക്ഷിയെ മര്‍ദ്ദിച്ച പ്രതികളുടെ ജാമ്യം റദ്ദാക്കി - BIGNEWSLIVE | Latest Malayalam News\nകോട്ടയം: കെവിന് വധക്കേസില് സാക്ഷിയെ മര്‍ദ്ദിച്ച പ്രതികളുടെ ജാമ്യം റദ്ദാക്കി. മനു, ഷിനു എന്നിവരുടെ ജാമ്യമാണ് റദ്ദാക്കിയത്. കേസിലെ മുപ്പത്തിയേഴാം സാക്ഷി രാജേഷിനെയാണ് ഇവര് മര്‍ദ്ദിച്ചത്. കെവിനെയും സുഹൃത്ത് അനീഷിനെയും തട്ടിക്കൊണ്ട് പോയ കാര്യം പതിനൊന്നാം പ്രതിയായ ഫസില് തന്നോട് പറഞ്ഞിരുന്നുവെന്നാണ് മുപ്പത്തേഴാം സാക്ഷി രാജേഷിന്റെ മൊഴി. പുനലൂരില് നിന്ന് കോട്ടയത്തേക്ക് വരുമ്പോഴായിരുന്നു മര്‍ദ്ദനമെന്നാണ് രാജേഷ് കോടതിയില് പറഞ്ഞത്.\nകേസിലെ ആറാം പ്രതിയാണ് മനു. 13-ാം പ്രതിയാണ് ഷിനു. കെവിന് കേസില് കോടതിയില് സാക്ഷി പറയരുതെന്ന് ഭീഷണിപ്പെടുത്തിയായിരുന്നു രാജേഷിനെ മര്‍ദ്ദിച്ചത്. രാജേഷിനെ മര്‍ദ്ദിച്ച കേസില് പുനലൂര് പോലീസ് ഇവരെ അറസ്റ്റു ചെയ്തിരുന്നു. തട്ടിക്കൊണ്ട് പോകല്, സാക്ഷിയെ സ്വാധീനിക്കാന് ശ്രമിക്കല് എന്നീ വകുപ്പുകള് ചുമത്തി ഇവര്‍ക്കെതിരെ കേസെടുത്തു.\nTags: kevin murder caseThe bail has been canceled\nകാട്ടാനയെ വെടിവെച്ച് കൊലപ്പെടുത്തിയ സംഭവം; കൂടുതല് പ്രതികള് ഉണ്ടെന്ന് സൂചന


അമേരിക്കന് നയതന്ത്ര, രഹസ്യാന്വേഷണ ഉദ്യോഗസ്ഥരെ വിടാതെ പിന്തുടർന്ന് അമേരിക്കയെ വിറപ്പിച്ച് അജ്ഞാത രോഗം പടരുന്നു. - MalluChronicle\nഅമേരിക്കന് നയതന്ത്ര, രഹസ്യാന്വേഷണ ഉദ്യോഗസ്ഥരെ വിടാതെ പിന്തുടർന്ന് അമേരിക്കയെ വിറപ്പിച്ച് അജ്ഞാത രോഗം പടരുന്നു.\nക്യൂബന് എംബസിയിലെ അമേരിക്കന് ഉദ്യോഗസ്ഥര് ഈ രോഗത്തെക്കുറിച്ച് പറഞ്ഞ വിവരങ്ങള് അമ്ബരപ്പിക്കുന്നതായിരുന്നു. കാതില് തുളച്ചുകയറുന്ന ശബ്ദം മുഴങ്ങുന്നു എന്നാണവര് ആദ്യം പറഞ്ഞത്. മില്യന് കണക്കിനു ചീവീടുകള് ഒരേസമയം കരയുന്ന ശബ്ദമായിരുന്നു അതെന്നാണ് അവര് പറഞ്ഞത്\nഅമേരിക്കന് നയതന്ത്ര, രഹസ്യാന്വേഷണ ഉദ്യോഗസ്ഥരെ ഭീതിയിൽ ആഴ്‌ത്തി അജ്ഞാതരോഗം പടരുന്നു. ഏറ്റവുമൊടുവില് കൊളംബിയയിലെ യു എസ് എംബസിയിലെ ഉദ്യോഗസ്ഥര്‍ക്കിടയിലാണ് മാരകമായ ഈ രോഗം സ്ഥിരീകരിച്ചത്.ഇതിനു തൊട്ടുമുമ്ബായി ജര്‍മനിയിലെ യു എസ് എംബസി ഉദ്യോഗസ്ഥന് ഈ അസുഖം റിപ്പോര്‍ട്ട് ചെയ്തിരുന്നു. സി.ഐഎ മേധാവി വില്യം ബേണ്‍സിനൊപ്പം ഇന്ത്യയിലെത്തിയ സിഐഎ ഉദ്യോഗസ്ഥന് കഴിഞ്ഞ മാസം 20-ന് ഹവാന സിന്‍ഡ്രോം സ്ഥീരീകരിച്ചിരുന്നു.\nഎന്തുകൊണ്ടാണ് യു എസ് ഉദ്യോഗസ്ഥരെ ഈ അജ്ഞാതരോഗം പിന്തുടരുന്നത് എന്ന കാര്യം അന്വേഷിക്കുമെന്ന് പ്രസിഡന്റ് ജോ ബൈഡന് ഉറപ്പു നല്‍കിയതിനു പിന്നാലെയാണ് രോഗം വീണ്ടും റിപ്പോര്‍ട്ട് ചെയ്തത്. രോഗബാധിതരായ സി ഐ എ, നയതന്ത്ര ഉദ്യോഗസ്ഥര്‍ക്ക് നഷ്ടപരിഹാരം നല്‍കാനുള്ള ബില്ലില് പ്രസിഡന്റ് ഒപ്പുവെച്ചതിനു പിന്നാലെയാണ് കൊളംബിയയില്‍നിന്നുള്ള വാര്‍ത്ത പുറത്തുവന്നത്.\nബൊഗോട്ടയിലെ കൊളംബിയന് എംബസി ഉദ്യോഗസ്്ഥര്‍ക്കിടയില് ഈ രോഗം കണ്ടെത്തിയെന്നറിയിച്ച് അംബാസഡര് ഫിലിപ് ഗോള്‍ഡ്ബര്‍ഗ് ഇ മെയില് അയച്ചതായി ഇന്നലെ വാള്‍സ്ട്രീറ്റ് ജേണല് റിപ്പോര്‍ട്ട് ചെയ്തിരുന്നു. അമേരിക്കന് വിദേശകാര്യ സെക്രട്ടറി ആന്റണി ബ്ലിന്‍കെന് അടുത്ത ആഴ്ച എംബസി സന്ദര്‍ശിക്കാനിരിക്കെയാണ് രോഗം റിപ്പോര്‍ട്ട് ചെയ്തത്. ജര്‍മന് തലസ്ഥാനമായ ബര്‍ലിനില് പ്രവര്‍ത്തിക്കുന്ന യു എസ് എംബസി ഉദ്യോഗസ്ഥരില് കഴിഞ്ഞ ദിവസം രോഗം റിപ്പോര്‍ട്ട് ചെയ്തിരുന്നു. ഇതോടെ, അജ്ഞാതമായ ഈ രോഗം വീണ്ടും അമേരിക്കന് ഉദ്യോഗസ്ഥരില് ഭീതിവിതയ്ക്കുകയാണ്.\nകാതില് തുളച്ചുകയറുന്ന ശബ്ദം\nആദ്യം നമുക്ക് ഈ രോഗത്തിന്റെ ചരിത്രം ഒന്നന്വേഷിക്കാം. 2016-ല് ക്യൂബയിലെ ഹവാനയില് സ്ഥിതി ചെയ്യുന്ന അമേരിക്കന് എംബസി ഉദ്യോഗസ്ഥരിലാണ് ഈ രോഗം ആദ്യം റിപ്പോര്‍ട്ട് ചെയ്തത്. അങ്ങനെയാണു ഹവാന സിന്‍ഡ്രോമെന്ന പേര് ഇതിന് ലഭിച്ചതും. പിന്നീട് ജര്‍മനി, ഓസ്ട്രിയ, റഷ്യ, ചൈന എന്നീ രാജ്യങ്ങളിലെ യുഎസ് എംബസി ഉദ്യോഗസ്ഥരെയും ഈ രോഗം ബാധിച്ചു. ലോകത്തിന്റെ വിവിധ ഭാഗങ്ങളില് ജോലി ചെയ്യുന്ന യു എസ് നയതന്ത്ര, സിഐഎ ഉദ്യോഗസ്ഥരിലും കുടുംബങ്ങള്‍ക്കിടയിലും ഇത് റിപ്പോര്‍ട്ട് ചെയ്യപ്പെട്ടു.\nകാരണം റേഡിയോ തരംഗങ്ങളോ?\nTags: America health national News\nPrevious: ഉത്ര വധക്കേസ് എന്ത്കൊണ്ട് പ്രതിക്ക് തൂക്കുകയർ ലഭിച്ചില്ല? ഇതിന് കോടതി കണ്ടെത്തിയ കാരണങ്ങൾ\nNext: ദേഹാസ്വാസ്ഥ്യത്തെ തുടര്‍ന്ന് മുന് പ്രധാനമന്ത്രി മന്‍മോഹന് സിംഗിനെ ആശുപത്രിയിൽ പ്രവേശിപ്പിച്ചു


unlock 5.0 അൺലോക്ക് 5.0: തിയറ്ററുകൾക്ക് പ്രവർത്തിക്കാം; സ്‌കൂളുകൾ തുറക്കാനും അനുമതി\nകൊവിഡ് ലോക്ക് ഡൗൺ അണ്‍ലോക്ക് അഞ്ചാം ഘട്ട മാർഗ നിർദേശങ്ങൾ കേന്ദ്ര സർക്കാർ പുറപ്പെടുവിച്ചു. തിയറ്ററുകളും മൾട്ടിപ്ലക്‌സുകളും പാർക്കുകളും ഉപാധികളോടെ തുറക്കാം. കൂടാതെ സ്‌കൂളുകൾ തുറക്കാനും അനുമതി നൽകിയിട്ടുണ്ട്.\nഒക്ടോബർ 15 മുതൽ തീയറ്ററുകൾ തുറക്കാം. പകുതി സീറ്റുകളിൽ ആളുകളെ പ്രവേശിപ്പിക്കാവുന്നതാണ്. കണ്ടെയ്ൻമെന്റ് സോണിന് പുറത്തുള്ള അമ്യൂസ്മെൻമെന്റ് പാർക്കുകൾ തുറക്കാം. ബിസിനസ് ടു ബിസിനസ് എക്‌സിബിഷൻ കണ്ടെയ്ൻമെന്റ് സോണുകൾക്ക് പുറത്ത് നടത്താവുന്നതാണ്.\nRead Also : ഏതൊക്കെ സംസ്ഥാനങ്ങളാണ് സെപ്റ്റംബർ 21ന് സ്‌കൂളുകൾ തുറക്കുന്നത് ? [ 24 Explainer]\nസ്‌കൂളുകളും കോളേജുകളും തുറക്കാൻ ആലോചനയുണ്ട്. സംസ്ഥാന സർക്കാരുകൾക്ക് ഇക്കാര്യത്തിൽ തീരുമാനമെടുക്കാം. ഘട്ടം ഘട്ടമായി ആയിരിക്കും ഇത്. ഇക്കാര്യം മാനേജുമെന്റുമായി ആലോചിച്ച് തീരുമാനിക്കാവുന്നതാണ്. ഓൺലൈൻ ക്ലാസുകളിൽ തുടരാൻ ആഗ്രഹിക്കുന്നവർക്ക് അതിനുള്ള അനുമതിയുണ്ടാകും. ഹാജർ നിർബന്ധമാക്കില്ല. മാതാപിതാക്കളുടെ അനുമതിയോടെ മാത്രമേ കുട്ടികളെ ക്ലാസുകളിൽ പങ്കെടുപ്പിക്കാവൂ.\nഉന്നത വിദ്യാഭ്യാസ സ്ഥാപനങ്ങൾ, കോളജുകൾ എന്നിവ തുറക്കുമ്പോൾ വിദൂര വിദ്യാഭ്യാസത്തിനും ഓൺലൈൻ വിദ്യാഭ്യാസത്തിനും അവസരം നൽകണം. സയൻസ് വിഷയത്തിലെ ഉന്നത പഠനത്തിന് ലാബ് സൗകര്യം ലഭ്യമാക്കുനും അവസരം നൽകണം. കേന്ദ്ര സർവകലാശാലകളിൽ വിസിമാരും മറ്റ് സ്ഥാപനങ്ങളിൽ ലാബ് സൗകര്യം ഒഴികെയുള്ള കാര്യത്തിൽ സംസ്ഥാന സർക്കാരും ആയിരിക്കും തീരുമാനമെടുക്കുക. നീന്തൽ കുളങ്ങൾ കായിക താരങ്ങൾ പരിശീലനത്തിന് ഉപയോഗിക്കാമെന്നും മാർഗനിർദേശത്തിൽ പറയുന്നു.\nStory Highlights – covid unlock 5.0, theaters, schools\nRead more on: lock down | unlock\nകൊവിഡില് രാജ്യം നിശ്ചലമായി ഒരാണ്ട്; ലോക്ക് ഡൗണിന്റെ ഒന്നാം വാര്‍ഷികം


ആകെ പ്രശ്‌നവും പൊട്ടിത്തെറിയുമായിരുന്നു, ഉറക്കം തീരെയില്ല...,വീട്ടിലെ നാലു ചുമരിനുള്ളില് ഞാന് പെട്ടു പോയിരുന്നു; തുറന്ന് പറഞ്ഞ് ഭാമ - metromatinee.com Lifestyle Entertainment & Sports\nമലയാളികളുടെ പ്രിയനടിയാണ് ഭാമ. അവതാരകയായി സ്‌ക്രീനിനു മുന്നിലെത്തിയ ഭാമ നിരവധി ചിത്രങ്ങളില് മികച്ച വേഷങ്ങളാണ് കൈകാര്യം ചെയ്തത്. ലോഹിതദാസ് സംവിധാനം ചെയ്ത നിവേദ്യത്തിലൂടെയായിരുന്നു ഭാമ മലയാള സിനിമയിലേക്ക് അരങ്ങേറിയത്. ഇതിനു പിന്നാലെ മലയാളത്തിലും തമിഴിലും തെലുങ്കിലും കന്നഡയിലുമൊക്കെ ഭാമ തന്റെ സാന്നിധ്യം അറിയിച്ചു. സോഷ്യല് മീഡിയയില് വളരെ സജീവമായ താരം ഇടയ്ക്കിടെ തന്റെ ചിത്രങ്ങളും വിശേഷങ്ങളുമെല്ലാം ആയി എത്താറുണ്ട്.\nഇപ്പോഴിതാ കഴിഞ്ഞ കുറച്ച് ദിവസങ്ങളായി സോഷ്യല് മീഡിയയില് നിറഞ്ഞ് നില്‍ക്കുകയാണ് താരം. ദിലീപിന്റെ കേസുമായി ബന്ധപ്പെട്ട് ഭാമയുടെ മൊഴിമാറ്റവുമെല്ലാം വീണ്ടും ചര്‍ച്ചയാകുന്നുണ്ട്. ഇപ്പോഴിതാ ഒരു മാധ്യമത്തിന് നല്‍കിയ അഭിമുഖത്തില് നടി പറഞ്ഞ വാക്കുകളാണ് വൈറലാകുന്നത്.\n‘തന്നെ സംബന്ധിച്ചിടത്തോളം ഗര്‍ഭകാലം ഒരുപാടു പ്രതിസന്ധികളിലൂടെയാണ് കടന്നു പോയത്. വീട്ടില് വെറുതെയിരിക്കാന് ഒട്ടും ഇഷ്ടമില്ലാത്തയാളാണ് ഞാന്. കുറച്ചു ദിവസം വീട്ടിലിരുന്നാല് ഏതെങ്കിലും അമ്പലത്തിലേക്ക് എന്നൊക്കെ പറഞ്ഞ് പുറത്തു ചാടും. വിവാഹം കഴിഞ്ഞ് ഞങ്ങള് മാത്രമുള്ള യാത്രയ്ക്ക് ഒരുങ്ങുമ്പോഴേക്കും ലോക്ഡൗണ് ആയി.ഈ സമയത്താണ് ഞാന് ഗര്‍ഭിണിയായത്. ലോകം മുഴുവന് നിശ്ചലമായ സമയം. വീട്ടിലെ നാലു ചുമരിനുള്ളില് ഞാന് പെട്ടു പോയതു പോലെ തോന്നിയിരുന്നു. ലിഫ്റ്റില് താഴേക്കിറങ്ങാന് പോലും പേടിയായിരുന്നു. ഇഷ്ടമുള്ള ഭക്ഷണം പോലും പുറമേ നിന്ന് കഴിക്കാന് പറ്റുന്നില്ല.\nഭയവും നിരാശയും കൊണ്ട് എനിക്ക് ശ്വാസം മുട്ടി. ജില്ല കടന്നുള്ള യാത്ര അനുവദിക്കാത്തതു കൊണ്ട് അമ്മയെ കൊണ്ടുവരാനും കഴിഞ്ഞില്ല. തന്നെ പരിശോധിച്ചിരുന്ന ഗൈനക്കോളജിസ്റ്റ് ഡോ.വിജയലക്ഷ്മി ഒരുപാട് ആശ്വാസമായിരുന്നെന്നും ഭാമ പറയുന്നു. ഗര്‍ഭകാലത്ത് സാധാരണയായി ഒരുപാടു ഹോര്‍മോണ് വ്യതിയാനങ്ങള് വരുമെന്ന് ഡോക്ടര് പറഞ്ഞു തന്നു. ദേഷ്യവും കരച്ചിലും വരും. എന്നാല് ലോക്ഡൗണ് സമയത്ത് ഗര്‍ഭിണികളായവരില് ആ അവസ്ഥ സാധാരണ കാണുന്നതിനേക്കാള് മൂന്നിരട്ടിയായിരിക്കുമെന്നും പറഞ്ഞു. സത്യത്തില് ഡോക്ടറും സംഘവും തന്ന ആത്മവിശ്വാസം കൊണ്ടാണ് ഞാന് കൊവിഡ് ഭയത്തെ മറികടന്നത്.\nകുഞ്ഞ് ഉണ്ടായതിന് ശേഷമുള്ള ബുദ്ധിമുട്ടിനെ കുറിച്ചും നടി പറഞ്ഞിരുന്നു. ഗര്‍ഭകാലവും അമ്മയാകുന്നതും ആസ്വദിക്കണമെന്നൊക്കെ എല്ലാവരും പറയും. പക്ഷേ, ആ പറയുന്നതില് എത്രത്തോളം സത്യസന്ധതയുണ്ടെന്ന് എനിക്കറിയില്ല. ആ കാലത്ത് ഏതൊക്കെ അവസ്ഥകളിലൂടെയാണ് ഒരു സ്ത്രീ കടന്നു പോകുന്നത്. മസില്‍വേദന മുതല് മാനസികമായ ഒരുപാടു പ്രശ്‌നങ്ങള് വരെയുണ്ടാകും. ഒന്നു തിരിഞ്ഞു കിടക്കാന് പോലും എത്ര പ്രയാസമാണ്.\nപ്രസവശേഷം കുഞ്ഞിന്റെയും അമ്മയുടെയും ആരോഗ്യം ശ്രദ്ധിക്കാന് ഒരുപാടുപേരുണ്ട്. എന്നാല് അമ്മയുടെ മാനസിക ആരോഗ്യത്തിനായി എന്തൊക്കെ ചെയ്യാനുണ്ടെന്ന് ആരും പറഞ്ഞു കൊടുക്കില്ല. അമ്മമാരുടെ മനസ്സിന് പരിചരണം കൊടുക്കേണ്ടത് അത്യാവശ്യമാണെന്നാണ് ഭാമ പറയുന്നത്. ആദ്യത്തെ മൂന്നു നാലു മാസം ഉറക്കം തീരെയില്ലാത്ത അവസ്ഥയായിരുന്നു. പകല് സമയത്ത് കുഞ്ഞുറങ്ങുമ്പോള് എനിക്ക് ഉറങ്ങാനാകില്ല. രാത്രിയില് അമ്മു ഉറങ്ങുകയുമില്ല. ഉറക്കമില്ലാതായതോടെ ആകെ പ്രശ്‌നമായി. പെട്ടെന്നു കരച്ചില് വരുന്നു, പൊട്ടിത്തെറിക്കുന്നു. ഈ സമയത്ത് വീട്ടുകാര് നല്ല പിന്തുണയായിരുന്നെന്നും ഭാമ പറയുന്നു. ആ സപ്പോര്‍ട്ട് കിട്ടിയതോടെ ഉള്ളിലെ സംഘര്‍ഷങ്ങള് മാറി. സാവധാനം ഉറക്കം തിരികെ കിട്ടി. ലോക്ഡൗണ് അവസാനിച്ച് പുറത്തിറങ്ങാന് പറ്റിയതോടെ പഴയ ജീവിതത്തിലേക്ക് തിരിച്ചു വന്നുവെന്നും നടി കൂട്ടിച്ചേര്‍ത്തു..\nഅതേസമയം, കഴിഞ്ഞ കുറച്ച് ദിവസങ്ങളായി തന്റെ പേരില് സോഷ്യല് മീഡിയയില് കെട്ടുകഥകളും ആരോപണങ്ങളും പ്രചരിക്കുന്നുണ്ടെന്നും ഭാമ പറഞ്ഞിരുന്നു. എന്നേയും എന്റെ കുടുംബത്തെപ്പറ്റിയും അന്വേഷിച്ചവര്‍ക്കായി പറയട്ടെ, ഞങ്ങള് ആരോഗ്യത്തോടെയും സന്തോഷത്തോടേയും ഇരിക്കുന്നു. എല്ലാ സ്നേഹത്തിനും നന്ദി എന്നായിരുന്നു ഭാമ കുറിച്ചത്. താരത്തിന്റെ കുറിപ്പ് സോഷ്യല് മീഡിയയില് ഉടനെ തന്നെ ചര്‍ച്ചയായി മാറിയിരുന്നു.\nനടിയെ ആക്രമിച്ച കേസില് നിര്‍ണായക വിവരങ്ങള് പുറത്ത് വരുന്ന സാഹചര്യത്തില് കേസില് കൂറുമാറിയവരുടെ നേര്‍ക്ക് അന്വേഷണം വ്യാപിപ്പിക്കാന് പോലീസ് തയ്യാറാകുന്നതിനിടെ കേസില് മൊഴിമാറ്റിയ പ്രശസ്ത നടി ആത്മഹത്യയ്ക്ക് ശ്രമിച്ചത് വാര്‍ത്തയായിരുന്നു. അത് ഭാമയായിരുന്നു എന്നാണ് വാര്‍ത്തകള് വന്നിരുന്നത്. കേസിന്റെ ഘട്ടത്തില് കൂറുമാറിയ താരങ്ങള്‍ക്ക് ദിലീപ് പണം നല്‍കിയോ എന്നതിലേയ്ക്കാണ് ക്രൈംബ്രാഞ്ച് അന്വേഷണം കടന്നിരിക്കുന്നത്.


വരാനിരിക്കുന്നത് പ്രളയകാലമെന്ന് നാസ; മാസത്തില് പകുതി ദിവസവും പ്രളയസാധ്യത | World | Deshabhimani | Monday Jul 26, 2021\nറിസേര്‍ച്ച് ഡെസ്‌ക്Updated: Monday Jul 26, 2021\nന്യൂയോർക്ക് > ഭൂമിയെ കാത്തിരിക്കുന്നത് വലിയ പ്രളയകാലമെന്ന് നാസ. ചന്ദ്രന്റെ ചലനത്തിലുണ്ടാകുന്ന മാറ്റം 2030കളുടെ പകുതിയിൽ തുടർ പ്രളയമുണ്ടാക്കുമെന്നാണ് മുന്നറിയിപ്പ്. ചന്ദ്രന്റെ ഭ്രമണപഥത്തിലെ ഒരു ‘ചലനം'കാരണം സമുദ്രനിരപ്പ് ഉയരുന്നതാണ് വലിയ നാശനഷ്ടമുണ്ടാക്കാൻ സാധ്യതയുള്ള പ്രളയത്തിലേക്ക് നയിക്കുക. ചന്ദ്രന്റെ ചലനംകൊണ്ട് സമുദ്രനിരപ്പ് വലിയതോതിൽ ഉയരും. തീരപ്രദേശങ്ങൾ വെള്ളത്തിലാകും.\nസമുദ്രനിരപ്പിലുണ്ടാകുന്ന മാറ്റങ്ങളെക്കുറിച്ച് പഠിക്കുന്ന നാസയുടെ സംഘമാണ് റിപ്പോർട്ട് തയ്യാറാക്കിയത്. കഴിഞ്ഞ ദിവസങ്ങളിൽ ജർമനി ഉൾപ്പെടെയുള്ള യൂറോപ്യൻ രാജ്യങ്ങളിൽ അപ്രതീക്ഷിതമായുണ്ടായ പ്രളയം കാലാവസ്ഥാ വ്യതിയാനത്തിന്റെ സൂചനയാണെന്ന റിപ്പോർട്ടുകൾക്കിടെയാണ് നാസയുടെ പഠനം പുറത്തുവരുന്നത്.\nമാസത്തിൽ പകുതി ദിവസവും പ്രളയസാധ്യത\nവേലിയേറ്റം തീരപ്രദേശത്തെ പതിവ് സംഭവമാണ്. പക്ഷേ, ഗവേഷകരുടെ പ്രവചനം ഈ വേലിയേറ്റങ്ങൾ സാധാരണയിൽ കവിഞ്ഞ് വലിയ അപകടം സൃഷ്ടിക്കുമെന്നാണ്. വേലിയേറ്റ സമയങ്ങളിൽ തിര ശരാശരി രണ്ട് അടിവരെയാണ് ഉയരുക. എന്നാൽ, ഈ ഘട്ടത്തിൽ കൂടുതൽ ഉയരത്തിൽ പൊങ്ങും. ചന്ദ്രന്റെയും ഭൂമിയുടെയും സൂര്യന്റെയും സ്ഥാനങ്ങളെ ആശ്രയിച്ച് ചിലപ്പോൾ ഒരു മാസമോ അതിൽ കൂടുതലോ നീണ്ടുനിൽക്കുന്ന ക്ലസ്റ്ററുകളിൽ വെള്ളപ്പൊക്കം ഉണ്ടാകും. ചിലപ്പോൾ മാസത്തിൽ 15 തവണവരെ വെള്ളപ്പൊക്കമുണ്ടാകാം. ചന്ദ്രന്റെ ഭ്രമണപഥത്തിലെ ചലനം പൂർത്തിയാക്കാൻ 18.6 വർഷം എടുക്കും. ഇതിൽ പകുതി കാലം പ്രളയമുണ്ടാകുമെന്നാണ് നിഗമനം. ചന്ദ്രന്റെ ചലനം എപ്പോഴുമുണ്ട്. താപനംമൂലം ഉയരുന്ന സമുദ്രനിരപ്പും ചന്ദ്രന്റെ ചലനവുംകൂടി ചേരുമ്പോഴാണ് അപകടകരമായ ഉയർച്ചയുണ്ടാകുന്നത്.\nവേലിയേറ്റങ്ങളുടെ തോത് കൂടുന്നതോടെ മിക്ക ഭൂഖണ്ഡങ്ങളിലും പ്രളയങ്ങൾ പതിവാകും. ഇതിനൊപ്പം കാലാവസ്ഥാ വ്യതിയാനവും ചേരുമ്പോൾ ലോകത്തെ കാത്തിരിക്കുന്നത് വലിയ പ്രതിസന്ധിയാണ്. ഈ ദുരന്ത സാധ്യത നേരിടാൻ തയ്യാറെടുപ്പ് അത്യാവശ്യമാണെന്ന് പഠനത്തിന് നേതൃത്വം നൽകിയ ഹവായ് സർവകലാശാലയിലെ അസിസ്റ്റന്റ് പ്രൊഫസർ ഫിൽ തോംസൻ പറഞ്ഞു. കാലാവസ്ഥാ വ്യതിയാനംമൂലം യുഎസിൽ 2019ൽ ഉണ്ടായത് 600 പ്രളയമാണ്.


വാടക ചോദിക്കരുത്, ഇറക്കിവിടരുത്; ലംഘിച്ചാൽ കൈകളിൽ വിലങ്ങ് വീഴും | covid -19, rent payment by labours and students\nNew Delhi, First Published 30, Mar 2020, 12:27 PM\nതൊഴിലുടമകൾ കാലതാമസമില്ലാതെ വേതനം നൽകണമെന്നും ആളുകൾക്ക് വേതനം വെട്ടിക്കുറക്കരുതെന്നും നിർദ്ദേശമുണ്ട്.\nദില്ലി: കൊവിഡ് ബാധയുടെ പ്രത്യേക സാഹചര്യത്തിൽ രാജ്യത്തെമ്പാടും വാടക ചോദിക്കുന്നതിന് കർശന വിലക്ക്. കൊവിഡ് കാലത്തെ സാമ്പത്തിക പ്രതിസന്ധി പരിഗണിച്ച് കേന്ദ്രസർക്കാർ പുറത്തിറക്കിയ ഉത്തരവാണിത്. വിദ്യാർത്ഥികൾ, തൊഴിലാളികൾ, അതിഥി തൊഴിലാളികൾ തുടങ്ങി ആരോടും വാടക ചോദിക്കരുതെന്നാണ് ഉത്തരവ്.\nലോക്ക് ഡൗൺ കാലത്ത് ഭക്ഷണവും വെള്ളവും കിട്ടാതെ ബുദ്ധിമുട്ടുന്ന എല്ലാ അതിഥി തൊഴിലാളികൾക്കും ഇത് ലഭ്യമാക്കണമെന്നും കേന്ദ്രസർക്കാർ സംസ്ഥാന സർക്കാരുകളോട് ആവശ്യപ്പെട്ടു. തൊഴിലുടമകൾ കാലതാമസമില്ലാതെ വേതനം നൽകണമെന്നും ആളുകൾക്ക് വേതനം വെട്ടിക്കുറക്കരുതെന്നും നിർദ്ദേശമുണ്ട്.\nഏപ്രിൽ 14 ന് അവസാനിക്കുന്ന ലോക്ക് ഡൗണിന്റെ ഭാഗമായി രാജ്യത്തെ പ്രധാന നഗരങ്ങളിലെ അതിഥി തൊഴിലാളികളെല്ലാം കടുത്ത പ്രതിസന്ധിയാണ് നേരിടുന്നത്. ഈ സാഹചര്യത്തിൽലാണ് കേന്ദ്രസർക്കാരിന്റെ നീക്കം. കൊവിഡ് വൈറസ് ബാധയേറ്റ് 25 പേരാണ് ഇന്ത്യയിൽ ഇതുവരെ മരിച്ചത്. 950 ലേറെ പേർക്ക് രോഗം സ്ഥിരീകരിച്ചിട്ടുണ്ട്. 80 ലേറെ പേർക്ക് രോഗം ഭേദമാവുകയും ചെയ്തു.\nLast Updated 30, Mar 2020, 12:33 PM


വാളയാർ പീഡന കേസിൽ കോടതി വിട്ടയച്ച പ്രതിക്ക് നാട്ടുകാരുടെ മർദനം. മൂത്തകുട്ടിയെ പീഡിപ്പിച്ച കേസിലെ മൂന്നാം പ്രതി മധുവിനാണ് മർദനമേറ്റത്. അട്ടപ്പള്ളത്ത് വെച്ചായിരുന്നു സംഭവം. മുഖത്ത് പരുക്കേറ്റ മധുവിനെ ജില്ലാ ആശുപത്രിയിൽ പ്രവേശിപ്പിച്ചു. നാട്ടുകാരോട് അസഭ്യം പറഞ്ഞതിനാണ് മർദനമെന്നാണ് വിവരം. മുൻവൈരാഗ്യത്താൽ രാഷ്ട്രീയ എതിരാളികളാണ് മർദിച്ചതെന്ന് മധുവിന്റെ അമ്മ ആരോപിച്ചു.


വിദേശി പ്രവേശന വിലക്ക് നീളുന്നു; ആശങ്കയിൽ നിരവധി പേർ | Kerala Times\nവിദേശി പ്രവേശന വിലക്ക് നീളുന്നു; ആശങ്കയിൽ നിരവധി പേർ\nകുവൈത്ത് സിറ്റി: കുവൈത്തിലേക്ക് വിദേശികളുടെ പ്രവേശന വിലക്ക് നീളുന്നു. ഏപ്രിൽ എട്ടുവരെ നിലവിലുണ്ടായിരുന്ന കർഫ്യൂ 22വരെ നീട്ടിയതോടെ അതുവരെയെങ്കിലും വിദേശികളുടെ പ്രവേശന വിലക്ക് നീളുമെന്ന് ഉറപ്പാണ്. മറ്റൊരു അറിയിപ്പുണ്ടാകുന്നതുവരെ വിദേശികളുടെ പ്രവേശനവിലക്ക് തുടരുമെന്നാണ് കഴിഞ്ഞദിവസം ചേർന്ന മന്ത്രിസഭ യോഗം പ്രഖ്യാപിച്ചത്. ജൂൺവരെയെങ്കിലും വിലക്ക് തുടരുമെന്ന സൂചനകൾ അനൗദ്യോഗികമായി ലഭിക്കുന്നുണ്ട്.\nഫെബ്രുവരി ഏഴു മുതലാണ് കുവൈത്തിലേക്ക് വിദേശികൾക്ക് പ്രവേശന വിലക്ക് ഏർപ്പെടുത്തിയത്. അതിനു മുമ്പുതന്നെ ഇന്ത്യ ഉൾപ്പെടെ 35 രാജ്യങ്ങളിൽനിന്ന് നേരിട്ട് കുവൈത്തിലേക്ക് വരാൻ വിലക്കുണ്ടായിരുന്നു. അന്ന് ദുബൈ ഉൾപ്പെടെ ഇടത്താവളങ്ങളിൽ രണ്ടാഴ്ച ക്വാറൻറീൻ ഇരുന്നായിരുന്നു ആളുകൾ വന്നിരുന്നത്. പെെട്ടന്ന് പൂർണമായ പ്രവേശനവിലക്ക് ഏർപ്പെടുത്തിയതോടെ ഇടത്താവളങ്ങളിൽ നിരവധി പേർ കുടുങ്ങി. ഇതിൽ ഭൂരിഭാഗവും നാട്ടിലേക്കുതന്നെ തിരിച്ചുപോയി. ജോലിയുമായും വിസ പുതുക്കലുമായും ബന്ധപ്പെട്ട് പെെട്ടന്ന് കുവൈത്തിലേക്ക് എത്തേണ്ടതുള്ളവരും നിരവധിയാണ്.\nനിരവധി പേരുടെ വിസ കാലാവധി കഴിഞ്ഞ് കുവൈത്തിലേക്ക് വരാൻ കഴിയാത്ത സാഹചര്യമുണ്ടായി. വൈകാതെ വിലക്ക് നീക്കും എന്ന പ്രതീക്ഷയിൽ ദുബൈയിൽ തങ്ങുന്നവർ നിരാശരായിട്ടുണ്ട്. ദുബൈയിൽ കുടുങ്ങിക്കിടക്കുന്ന മലയാളി പ്രവാസികളെ സന്നദ്ധ സംഘടനകൾ സഹായിക്കുന്നതാണ് ആശ്വാസം. ഭക്ഷണത്തിനും താമസത്തിനും മറ്റുള്ളവരെ ആശ്രയിക്കേണ്ട സ്ഥിതിയാണ്.\nനാട്ടിൽ കുടുങ്ങിയവർക്ക് മാസങ്ങളായി വരുമാനം നിലച്ചിരിക്കുകയാണ്. ഉള്ള ജോലി നഷ്ടപ്പെടുമോ എന്ന ആശങ്കയുമുണ്ട്. നിലവിൽ കുവൈത്തിലുള്ളവർക്ക് നാട്ടിലേക്ക് പോകാൻ കഴിയുമെങ്കിലും തിരിച്ചുവരവ് സംബന്ധിച്ച അനിശ്ചിതത്വം കാരണം പോകാൻ തയാറാകുന്നില്ല. അവധിക്ക് നാട്ടിൽ പോയിട്ട് ദീർഘനാളായ നിരവധി പേരാണുള്ളത്. ഇവർ കടുത്ത മാനസിക സമ്മർദ്ദം അനുഭവിക്കുന്നു. കമ്പനി നിർബന്ധിത അവധി നൽകുകയും നാട്ടിൽ പോകാൻ കഴിയാത്തതിനാൽ മുറിയിൽ കഴിച്ചുകൂട്ടുന്നവരും ഏറെയാണ്.\nഇടുക്കി,ആലപ്പുഴ, പത്തനംതിട്ട എൽ ഡി.എഫിനൊപ്പം കോട്ടയത്ത് യു.ഡി.എഫിന് മേൽക്കോയ്‌മ


തിരുവാഭരണം വരെ ആക്രമിക്കാൻ പദ്ധതിയിട്ടു, കേരളത്തിന്റെ ക്രമസമാധാനം പുനഃസ്ഥാപിക്കാൻ കേന്ദ്രസേനയെ വിളിക്കണം: സന്ദീപ് | BJP|Kerala Police|Sandeep Vachaspati\nസ്റ്റേഷന് നേരെ പോലും ബോംബെറിയുന്ന സംഭവം പതിറ്റാണ്ടുകൾക്ക് മുൻപ് ലാലുപ്രസാദിന്റെ ബിഹാറിൽ നിന്നാണ് മലയാളികൾ കേട്ടത്.\nതിരുവനന്തപുരം: കേരളത്തിലെ ക്രമസമാധാനനില പൂർണ്ണമായും തകർന്നെന്ന് ചൂണ്ടിക്കാട്ടി ബിജെപി സംസ്ഥാന വക്താവ് സന്ദീപ് വാചസ്പതി. പൊലീസ് ഇന്ന് കേരളത്തിൽ കോമഡി കഥാപാത്രങ്ങളായി മാറിയിരിക്കുകയാണ്. സ്റ്റേഷന് നേരെ പോലും ബോംബെറിയുന്ന സംഭവം പതിറ്റാണ്ടുകൾക്ക് മുൻപ് ലാലുപ്രസാദിന്റെ ബിഹാറിൽ നിന്നാണ് മലയാളികൾ കേട്ടത്. അത് പിണറായി ഭരണത്തിൽ കേരളത്തിൽ യാഥാർഥ്യമായി എന്നും സന്ദീപ് കുറ്റപ്പെടുത്തി. കേന്ദ്രസേനയെ വിളിച്ചു ക്രമസമാധാനം പുനഃസ്ഥാപിക്കണമെന്നും അദ്ദേഹം പറഞ്ഞു.\nഅദ്ദേഹത്തിന്റെ പോസ്റ്റിന്റെ പൂർണ്ണ രൂപം:\nകേരളത്തിന്റെ ക്രമസമാധാന പാലനം ഗുണ്ടകൾ ഏറ്റെടുത്ത സ്ഥിതിയ്ക്ക് കേരളാ പൊലീസിനെ പിരിച്ചു വിടണം. പൊലീസ് ഇന്ന് കേരളത്തിൽ കോമഡി കഥാപാത്രങ്ങളായി മാറിയിരിക്കുകയാണ്. സ്റ്റേഷന് നേരെ പോലും ബോംബെറിയുന്ന സംഭവം പതിറ്റാണ്ടുകൾക്ക് മുൻപ് ലാലുപ്രസാദിന്റെ ബിഹാറിൽ നിന്നാണ് മലയാളികൾ കേട്ടത്. അത് പിണറായി ഭരണത്തിൽ കേരളത്തിൽ യാഥാർഥ്യമായി.\nമുക്കാ ചക്രത്തിന്റെ ഗുണ്ടകൾ മാത്രമല്ല ഇന്ന് കേരളത്തിൽ ഉള്ളത്. മതതീവ്രവാദികളും അന്താരാഷ്ട്ര മയക്കുമരുന്ന് മാഫിയകളും ഒക്കെ കേരളത്തിൽ സ്വൈര്യവിഹാരം നടത്തുകയാണ്. ഏറ്റവും ഒടുവിൽ തിരുവാഭരണ ഘോഷയാത്രയെ അക്രമിക്കാനുള്ള ഗൂഡാലോചനയാണ് പുറത്തു വന്നത്. ഘോഷയാത്ര കടന്നു പോകുന്ന റാന്നി പേങ്ങാട്ട് കടവ് പാലത്തിന് അടിയിൽ സ്ഥാപിച്ചിരുന്ന ജലാറ്റിൻ സ്റ്റിക്കുകൾ നാട്ടുകാരാണ് കണ്ടെത്തിയത്. തിരുവാഭരണ ഘോഷയാത്രയെ ലക്ഷ്യം വെച്ചതിലൂടെ കേരളത്തിൽ ഒരു കലാപമാണ് തീവ്രവാദികൾ ആഗ്രഹിച്ചത് എന്ന് വ്യക്തം.\nഇതൊന്നും കണ്ടുപിടിക്കാനുള്ള സംവിധാനം കേരളാ പൊലീസിനില്ല എന്നതാണ് ഏറ്റവും പരിതാപകരം. കേരളത്തിന്റെ ക്രമസമാധാനം പുനഃസ്ഥാപിക്കാൻ കേന്ദ്ര സേനയെ വിളിക്കാൻ സർക്കാർ തയ്യാറാകണം. ഗുണ്ടകൾക്കും തീവ്രവാദികൾക്കും കീഴടങ്ങിയ കേരളാ പൊലീസിനെ കൊണ്ട് കേരളത്തിലെ ജനങ്ങളുടെ സ്വത്തും ജീവനും സംരക്ഷിക്കാൻ സാധിക്കില്ല എന്ന് തെളിഞ്ഞ സ്ഥിതിയ്ക്ക് കേന്ദ്രസേനയ്ക്ക് മാത്രമേ മലയാളികൾക്ക് സ്വൈര്യ ജീവിതം ഉറപ്പാക്കാൻ സാധിക്കൂ.\nഫോട്ടോ 1. റാന്നിയിൽ പിടികൂടിയ ജലാറ്റിൻ സ്റ്റിക്ക്.\nBJP Kerala Police Sandeep Vachaspati


ശ്രീലങ്കയില് അമൃതാനന്ദമയി മഠം വീടുകള് നിര്‍മിക്കും | Amruthanandamayi mutt to construct houses in Srilanka - Malayalam Oneindia\nശ്രീലങ്കയില് അമൃതാനന്ദമയി മഠം വീടുകള് നിര്‍മിക്കും\nകൊളംബോ: ശ്രീലങ്കയിലെ സുനാമി ദുരിതബാധിതര്‍ക്കായി മാതാ അമൃതാനന്ദമയി 300 വീടുകള് നിര്‍മ്മിച്ചു നല്‍കും.\nശ്രീലങ്കന് സര്‍ക്കാരിന്റെ ക്ഷണത്തെ തുടര്‍ന്ന് മൂന്നു ദിവസത്തെ സന്ദര്‍ശനത്തിനായി കൊളംബോയിലെത്തിയ മാതാ അമൃതാനന്ദമയി അറിയിച്ചതാണ് ഇക്കാര്യം.\nജനവരി 16 ബുധനാഴ്ച ശ്രീലങ്കയിലെത്തിയ മാതാ അമൃതാനന്ദമയി ശ്രീലങ്കന് പ്രസിഡന്റ് ചന്ദ്രികാ കുമാരതുംഗെയുമായി കൂടിക്കാഴ്ച നടത്തും. ലങ്കന് സര്‍ക്കാര് നിര്‍ദേശിക്കുന്നിടത്താകും വീടുകള് നിര്‍മ്മിക്കുക . സാഹചര്യമനുവദിക്കുകയാണെങ്കില് പിന്നീട് കൂടുതല് വീടുകള് നിര്‍മിക്കാന് പണം നല്‍കുമെന്നും അമൃതാനന്ദമയി അറിയിച്ചു.\nസുനാമി നാശമുണ്ടായ ഇന്ത്യന് പ്രദേശങ്ങളിലെ പുരനുദ്ധാരണ പ്രവര്‍ത്തനങ്ങള്‍ക്ക് മാതാ അമൃതാനനന്ദമയി 100 കോടി പ്രഖ്യാപിച്ചിരുന്നു.


പുള്ളിപ്പുലിയുടെ ചിത്രം തേടി ജയ്പുരിന്റെ നഗര ഹൃദയത്തിലെ പച്ച തുരുത്തിൽ... ജലാന സഫാരി | jalana forest | jaipur | wildlife photography | rajasthan | pink city\nFriday 03 September 2021 04:53 PM IST : By Text & Photo : Paulson Joy\nBy Text & Photo : Paulson Joy\nFriday 03 September 2021 04:53 PM IST\nനിബിഡവനത്തിനു നടുക്കു വലിയ മതിൽ കെട്ടിത്തിരിച്ചിരിക്കുന്ന ഒരു ക്ഷേത്രം ലക്ഷ്യമാക്കിയാണ് ജിപ്സി നീങ്ങുന്നത്. ആദ്യ സഫാരിയാണ്. പക്ഷികളുടെയും ചീവിടുകളുടെയും കളകളനാദങ്ങളും കരച്ചിലുകളും കേട്ട് കാട് ആസ്വദിച്ചാണ് യാത്ര. പെട്ടെന്നാണ് ഗൈഡ് കുൽദീപിന്റെ വിളി വന്നത്. ക്ഷേത്രത്തിനകത്തു പുള്ളിപ്പുലി ഉണ്ടെന്നും പെട്ടെന്ന് ക്യാമറയുമായി വരാനുമാണ് കുൽദീപ് വിളിച്ചു പറഞ്ഞത്. ഇങ്ങനെ ഒരു സാഹചര്യം ഒരിക്കലും പ്രതീക്ഷിക്കാത്തതുകൊണ്ടു തന്നെ ക്യാമറയും ലെൻസും തയാറാക്കിവച്ചിരുന്നില്ല. പുള്ളിപ്പുലി ക്ഷേത്രത്തിനു പുറത്തു വരുന്നതും വലിയ മതിൽക്കെട്ട് ചാടിക്കടക്കുന്നതും വെറും കാഴ്ചക്കാരായി കണ്ടുനിൽക്കാനേ ഞങ്ങൾക്ക് കഴിഞ്ഞുള്ളൂ. കുൽദീപിനൊപ്പം ക്ഷേത്ര പൂജാരിയും ഞങ്ങൾക്കരികിലേക്കു തെല്ലു വെപ്രാളത്തോടെ ഓടി വന്നു. അവർ ക്ഷേത്രത്തിനകത്തു കയറി ലൈറ്റ് ഓണാക്കിയപ്പോഴാണ് തൊട്ടടുത്ത് കിടക്കുന്ന പുലിയെ കണ്ടത്. ഒട്ടും പ്രതീക്ഷിക്കാത്ത അതിഥിയെ ക്ഷേത്രത്തിൽ കണ്ട പൂജാരി നിലവിളിച്ചു. ഇതു കേട്ട് പേടിച്ച പുലി മതിൽക്കെട്ട് ചാടി കാട്ടിലേയ്ക്കു പോവുകയാണുണ്ടായത്. എന്തായാലും തുടക്കം കൊള്ളാം. ഫോട്ടോ കിട്ടിയില്ലെങ്കിലും നല്ല പ്രതീക്ഷയ്ക്കു വകുപ്പുണ്ടെന്നു മനസ്സിൽ ഉറപ്പിച്ച് ഞങ്ങൾ സഫാരി ഗെയ്റ്റിൽ തിരിച്ചെത്തി...\nജയ്പൂരിലെ ജലാന സംരക്ഷിത വനമേഖല, ആദ്യകാഴ്ചയിൽ തന്നെ ഏതൊരു വൈൽഡ് ലൈഫ് ഫൊട്ടോഗ്രഫറുടെയും മനസ്സ് കീഴടക്കുന്ന സുന്ദരി. പിങ്ക് സിറ്റിയുടെ ഹൃദയത്തിലെ പച്ചപ്പിലേക്കാണ് പുള്ളിപ്പുലിയെ സ്വപ്നം കണ്ടുള്ള ഈ യാത്ര...\nനഗരത്തിനു നടുവിലെ കാട്\nപച്ചപ്പിന്റെ പശ്ചാത്തലത്തിൽ മരത്തിൽ കിടക്കുന്ന പുള്ളിപ്പുലി, കബനിയിലേക്കുള്ള യാത്ര ആ ഒരു ഫ്രെയിം മനസ്സിൽ കണ്ടായിരുന്നു. പക്ഷേ, കാട് കനിയാൻ ഭാഗ്യം കൂടി തുണ വേണം. കബനി യാത്രയ്ക്കിടെ സുഹൃത്ത് പറഞ്ഞാണ് ജയ്പൂരിന്റെ ഹൃദയഭാഗത്തെ കാടിനെ കുറിച്ചറിയുന്നത്. നെടുമ്പാശേരിയിൽ നിന്നും ബെംഗളൂരു വഴിയാണ് ജയ്‌പുരിലേക്കുള്ള വിമാനം. പിറ്റേന്ന് പുലർച്ചെ ഒരു മണിയോടെയാണ് ജയ്‌പുർ നഗരത്തിലെത്തുന്നത്. ഒരു ചെറിയ ഉറക്കത്തിനു ശേഷം ജിപ്സി ഉടമ സുമിത്ത് പറഞ്ഞയച്ച കാറിൽ സഫാരിക്കു തയാറായി.\nആവേശത്തോടുകൂടെയാണ് ഞങ്ങൾ ജയ്‌പുർ നഗരത്തിലൂടെ യാത്ര തുടങ്ങിയത്. ദീപാലംകൃതമായ പൗരാണികത തുളുമ്പുന്ന കൊട്ടാരസദൃശമായ കെട്ടിടങ്ങൾ. എയർപോർട്ടിൽ നിന്നു അധികം ദൂരയല്ലാതെ ജവാഹർ സർക്കിൾ ഗാർഡൻ. ജയ്‌പുരിന്റെ നാഗരികത ഒട്ടും വിട്ടുമാറാത്ത ഒരു പ്രദേശത്തു വലിയ ഒരു വനം സംരക്ഷിച്ചിരിക്കുന്നു, അതാണ് ജലാന.\nജലാനയുടെ സംരക്ഷിതമേഖലയ്ക്കകത്തുള്ള ക്ഷേത്രമാണ് പ്രധാന ആകർഷണം. ആദ്യം അവിടെ പോയി വന്നാലോ എന്ന് ജിപ്സി ഡ്രൈവർ കുൽദീപിന്റെ പ്രേരണയാലാണ് ക്ഷേത്രത്തിലേക്ക് എത്തിയത്. അപൂർവ ചിത്രത്തിനുള്ള അവസരം ആദ്യംതന്നെ നഷ്ടമായി. താൻ നിലവിളിച്ചതിനാലാണ് പുള്ളിപ്പുലി ഓടി പോയതെന്ന് പൂജാരി ഞങ്ങളോട് സങ്കടം പറഞ്ഞു.\nഇനി കാട് കനിയണം\nഓരോ സഫാരിയിലും മയിലുകളുടെയും കുരങ്ങുകളുടെയും അലാം കാൾ ശ്രദ്ധിച്ചു. യാത്ര ഉദ്ദേശം ഒന്നരമണിക്കൂർ പിന്നിട്ടു. കാടിന്റെ മറ്റൊരു സോണിൽ ആയാണ് സഫാരി വാഹനം നിൽക്കുന്നത്. ആ സോണിലൂടെ യാത്ര തുടരുന്നതിനിടയിൽ കുൽദീപിന്റെ ഫോണിൽ ഒരു കാൾ വന്നു. അമ്പലത്തിനടുത്തു പുലിയെ കണ്ടെന്നും പെട്ടന്ന് അങ്ങോട്ടെത്താനുമാണ് മറ്റൊരു ജിപ്സി ഡ്രൈവർ വിളിച്ചറിയിച്ചത്. പെട്ടന്ന് തന്നെ ഞങ്ങൾ അവിടെ എത്തിയെങ്കിലും പുലിക്കു പകരം നാല് ജിപ്സികളാണ് കണ്ടത്. അവരിലൊരാളായി കാത്തിരിപ്പ് തുടരുന്നു. പെട്ടെന്ന് ദൂരെ മലമുകളിലൂടെ പുള്ളിപ്പുലി നടക്കുന്നത് ഞങ്ങളുടെ ശ്രദ്ധയിൽപ്പെട്ടു. ഫോട്ടോ എടുക്കാനുള്ള സാഹചര്യം കിട്ടും മുൻപേ അത് കാടിനുള്ളിലേക്ക് മറഞ്ഞു. അങ്ങനെ രണ്ടാം തവണയും പുലി ‘കൊതിപ്പിച്ച് കടന്നു കളഞ്ഞു’.\nഇനി അഞ്ചു സഫാരികൂടിയുണ്ടല്ലോ; എന്തായാലും നമുക്കു പുലിയുടെ പടം കിട്ടും എന്ന് കുൽദീപ് ആശ്വസിപ്പിച്ചു. ഉച്ചകഴിഞ്ഞു നല്ല തെളിഞ്ഞ കാലാവസ്ഥയിൽ പുലിയെ എന്തായാലും കാണാൻ കഴിയും എന്ന ആത്മവിശ്വാസത്തോടെ ഞങ്ങൾ സഫാരി തുടങ്ങി. എങ്ങനെയെങ്കിലും പുലിയെ കാണിച്ചുതരണം എന്ന വാശിയിലാണ് കുൽദീപും. ഉദ്ദേശം ഒരുമണിക്കൂർ കഴിഞ്ഞപ്പോഴേക്കും ആകാശം മേഘാവൃതമായി. പതിയെ ചാറിതുടങ്ങിയ മഴ അധികം താമസിയാതെ ശക്തിയാർജിച്ചു. ആ കാട്ടിൽ തുറന്ന ജിപ്സിയിൽ കഷ്ടിച്ച് ക്യാമറ മാത്രം നനയാതെ പിടിച്ചുകൊണ്ട് ഞങ്ങൾ യാത്ര തുടർന്നു. സഫാരി അവസാനിക്കാൻ മിനിറ്റുകൾ ബാക്കി നിൽക്കേ കുറച്ചകലെയായി കുരങ്ങന്മാർ ഒച്ചയും ബഹളവും ഉണ്ടാക്കുന്നത് കേട്ടു. സമയം കളയാതെ ആ ദിശയിലേക്ക് പോയി. വേട്ടമൃഗങ്ങളുടെ സാന്നിധ്യം മറ്റു മൃഗങ്ങളെ അറിയിക്കാനാണ് അവ ഇങ്ങനെ അലാം കാൾ പുറപ്പെടുവിക്കുന്നത്.\nഞങ്ങൾക്കു കാണാൻ കഴിയാത്ത വിധം ഒരു ചെറിയ മൺതിട്ടയുടെ പുറകിലാണ് പുലി. കാടിനുള്ളിൽ ഇരുട്ടുവീഴും വരെ കാത്തിരുന്നു. ഫലമുണ്ടായില്ല. മഴ പെയ്താൽ മനുഷ്യരെക്കാളും മടിയന്മാരാണ് പുലി. അവ എവിടെയെങ്കിലും പതുങ്ങിക്കൂടും.\nആ ദർശനത്തിന്റെ പേര്, ജൂലിയറ്റ്\nതീരെ പ്രതീക്ഷയില്ലാതെയാണ് അടുത്ത ദിവസം തുടങ്ങിയത്. ചാറ്റൽമഴയുണ്ട്. ഞങ്ങളെ സഫാരിക്ക് കൊണ്ടുപോകാൻ അന്നു വന്നത് മറ്റൊരു ഡ്രൈവർ ആയിരുന്നു. സഫാരി തുടങ്ങി അൽപസമയത്തിനുള്ളിൽ പഴയ ഗൈഡ് കുൽദീപിന്റെ കാൾ എത്തി. ആദ്യ ദിവസം പോയ അമ്പലത്തിലേക്കുള്ള വഴിയിൽ എത്താനായിരുന്നു സന്ദേശം. അവിടെയെത്തിയതും കുൽദീപ് ആംഗ്യം കാട്ടി വണ്ടിയുടെ വേഗത കുറപ്പിച്ചു റോഡിൽ തന്നെ നിർത്താൻ ആവശ്യപ്പെട്ടു. ഇടതു വശത്തേക്കു കൈ നീട്ടി അവിടെ പുലി ഉണ്ടെന്നും ആംഗ്യഭാഷയിൽ അറിയിച്ചു. അതെ, ഞങ്ങളുടെ തൊട്ടു മുൻപിൽ വെറും അഞ്ചു മീറ്റർ അകലത്തിൽ പുലി. രണ്ടു ദിവസം മുഴുവൻ മനസിൽ കൊണ്ടുനടന്ന പിരിമുറുക്കം ആണ് ജൂലിയറ്റ് എന്ന് വിളിപ്പേരുള്ള ആ പെൺപുലിയുടെ ദർശനത്തിലൂടെ അകന്നത്. നല്ല കുറേ ചിത്രങ്ങൾ മനസ്സിനും ക്യാമറയ്ക്കുും സമ്മാനിച്ച് അവൾ കാടിനുള്ളിലേക്ക് മറഞ്ഞു.\nപുള്ളിപ്പുലികൾക്കു പുറമെ വംശനാശഭീഷണിയുള്ള വരയൻ ഹൈന, പുള്ളിമാൻ, ബ്ലൂ ബുൾ, കുറുക്കൻ, ഒട്ടേറെ പക്ഷികൾ എന്നിവയുടെ വലിയ ആവാസവ്യവസ്ഥയാണ് ജലാന. കുടുംബസമേതം വളരെ എളുപ്പത്തിൽ സന്ദർശിക്കാവുന്ന ഒരു ചെറുകാടാണ് ഇത്. ജയ്‌പുർ സിറ്റിയുടെ ഡൗൺടൗൺ എന്നൊക്കെ ഈ കാടിനെ വിശേഷിപ്പിക്കാം. ജലാനയിലെ സഫാരി രാവിലെയും വൈകുന്നേരവും ആയതുകൊണ്ട്, സഫാരി കഴിഞ്ഞുള്ള സമയം ജയ്‌പുർ നഗരം കാണാൻ വിനിയോഗിക്കാം..


സൂപ്പർ സന്റാന | ISL 2020-21\nഹൈദരാബാദ് ഒഡിഷയെ തോൽപ്പിച്ചു (1-0) ഗോൾ നേടിയത് അരിഡാന സന്റാന\nഇന്ത്യന് സൂപ്പര് ലീഗ് ഫുട്‌ബോളില് ഒഡീഷയ്‌ക്കെതിരേ ഗോള് നേടിയ ഹൈദരാബാദിന്റെ അരിഡാന സന്റാനയെ (9) അഭിനന്ദിക്കുന്ന സഹതാരങ്ങള്\nബംബോലിം: മികച്ച ആക്രമണ ഫുട്‌ബോൾ പുറത്തെടുത്ത ഹൈദരാബാദ് എഫ്.സി.ക്ക് ഇന്ത്യൻ സൂപ്പർലീഗ് ഫുട്‌ബോളിൽ ജയത്തുടക്കം. ഒഡീഷ എഫ്.സി.യെ (1-0) തോൽപ്പിച്ചു. 34-ാം മിനിറ്റിൽ പെനാൽട്ടിയിൽ നിന്ന് നായകൻ അരിഡാന സന്റാന വിജയഗോൾ നേടി. ടീമിന്റെ ജയത്തിൽ നിർണായക പങ്ക് വഹിച്ച സ്പാനിഷ് മുന്നേറ്റനിരക്കാരൻ സന്റാന കളിയിലെ താരവുമായി.\nഹൈദരാബാദും ഒഡീഷയും 4-2-3-1 ശൈലിയിലാണ് കളിച്ചത്. ആദ്യപകുതിയിൽ ഹൈദരാബാദ് മികച്ച ആക്രമണ ഫുട്‌ബോൾ കാഴ്ചവെച്ചു. അരിഡാനെ സന്റാന- മുഹമ്മദ് യാസിർ- നിഖിൽ പുജാരി-ഹോളിച്ചരൺ നർസാറി എന്നിവരടങ്ങുന്ന ആക്രമണസംഘം ഒഡീഷയുടെ ഗോൾമുഖത്ത് നിരന്തരം ഭീഷണിയുയർത്തി. മറുവശത്ത് മാഴ്‌സലീന്യോ- മാനുവൻ ഒൻവു- ഡീഗോ മൗറീഷ്യ ത്രയം പ്രത്യാക്രമണങ്ങളിലാണ് ശ്രദ്ധനൽകിയത്. ആദ്യപകുതി അവസാനിക്കുമ്പോൾ 11 ഷോട്ടുകളാണ് ഹൈദരാബാദിൽ നിന്നുണ്ടായത്. ഇതിൽ നാലെണ്ണം ലക്ഷ്യത്തിലേക്കായിരുന്നു. ഒഡീഷയിൽ നിന്ന് ലക്ഷ്യത്തിലേക്കുണ്ടായത് ഒരുഷോട്ട് മാത്രം.\n34-ാം മിനിറ്റിൽ ഹൈദരാബാദിന്റെ ഗോൾ വന്നു. സന്റാനയുടെ പാസ് സ്വീകരിച്ച് നർസാറിയുടെ ഷോട്ട് വീണുതടുക്കാൻ ശ്രമിച്ച ഒഡീഷ നായകൻ സ്റ്റീവൻ ടെയ്‌ലറുടെ കൈയിൽ പന്ത് തട്ടി. ഇതോടെ റഫറി പെനാൽട്ടി വിധിച്ചു. കിക്കെടുത്ത സന്റാന അനായാസം ലക്ഷ്യം കണ്ടു. തുടർന്ന് സന്റാനയും നർസാറിയും രണ്ടുതവണ ഒഡീഷ പോസ്റ്റ് ലക്ഷ്യം വെച്ചെങ്കിലും ഗോളി അർഷ്ദീപ് സിങ് രക്ഷകനായി. രണ്ടാം പകുതിയുടെ തുടക്കത്തിൽ ഒഡീഷയുടെ നന്ദകുമാർശേഖർ മികച്ച അവസരം നഷ്ടപ്പെടുത്തി. ഹൈദരാബാദ് നിരയിൽ പകരക്കാരനായി ലിസ്റ്റൺ കോളാസോ എത്തിയതോടെ ആക്രമണം കനത്തു. എന്നാൽ നേരിയ വ്യത്യാസത്തിൽ ഗോൾ ഒഴിഞ്ഞു.\nContent Highlights: ISL 2020-21 Santana seals it for Hyderabad\nമഡ്ഗാവ്: ഇന്ത്യൻ സൂപ്പർ ലീഗ് ഫുട്‌ബോളിൽ സമനിലകളുടെ ദിനം. ബെംഗളൂരു എഫ്.സിയെ ഒഡീഷ ..\nആദ്യം ഓട്ടം, പിന്നെ ക്രിക്കറ്റ്\nസംഗക്കാര രാജസ്ഥാൻ റോയൽസ് ഡയറക്ടർ